Bila Anak Sudah Pandai Menipu, Ini 4 Tindakan Bijak Yang Ibu Ayah Boleh Buat

Ada orang cakap kanak-kanak tidak pandai menipu. Apa yang dia nampak itulah yang akan dia perkatakan. Namun, ini hanya situasi semasa anak kecil dan belum terdedah kepada persekitaran serta rakan sebaya.

Lazimnya, semakin membesar kanak-kanak, mereka akan semakin bijak berkata-kata. Ketika ini, pergaulan mereka juga semakin meluas dengan rakan-rakan di sekitar rumah mahupun di sekolah. Semakin banyak mereka bergaul dan bertemu dengan orang, semakin banyak cerita yang mereka dapat. Jadi, tidak dapat dinafikan ada kanak-kanak yang sudah mula belajar bercakap bohong, biarpun telah dididik sejak kecil supaya tidak sesekali berbohong.

Mengapa kanak-kanak mula menipu?

Antara sebab mereka mula belajar menipu adalah kerana takut untuk menghampakan ibu bapa. Contohnya, ketika menyampaikan keputusan ujian mereka. Mereka takut untuk memberitahu ibu bapa mengenai keputusan ujian mereka dan akhirnya mereka belajar menipu bagi menyelamatkan diri.

Selain itu, ada juga kanak-kanak yang menipu bagi mengelakkan didenda. Contohnya, kanak-kanak takut untuk memberitahu pasu bunga ibu telah pecah kerana terkena bola. Disebabkan takut dihukum, kanak-kanak mengambil pendekatan untuk berbohong atau tidak menyatakan kebenaran tentang hal pasu tadi.

Kanak-kanak juga akan menipu apabila inginkan perhatian daripada orang sekelilingnya. Contohnya, ada rakan-rakan yang bercerita mengenai pengalaman pergi bercuti ke sesuatu tempat dan mendapat perhatian ramai. Jadi, bagi mendapatkan perhatian juga, si kecil akan turut menipu pernah sampai ke tempat-tempat sedemikian.

Mengapa kanak-kanak menipu?

Punca utama yang menyebabkan kanak-kanak menipu adalah apabila melihat orang rapat di sekelilingnya turut menipu. Hal ini membuatkan mereka berfikir bahawa perbuatan menipu itu tiada salahnya dan dibenarkan kerana ibu/ bapa/ kakak/ abang mereka juga pernah menipu.

Apa tindakan ibu bapa jika anak menipu?

Pada awalnya, semua kanak-kanak takut untuk menipu. Namun, mereka akan terbiasa jika tidak ditegur. Oleh itu, jika anda mendapati anak anda sudah pandai menipu, ambil langkah segera sebelum dia lali dengan perbuatannya. Amat penting untuk anda memberitahu anak bahawa amalan menipu itu adalah tidak elok untuk diikuti. Jadi, langkah seterusnya untuk anda menghentikan tabiat anak menipu adalah dengan:

Membuat peraturan rumah

Jika sebelum ini anda tidak pernah mendedahkan anak kepada peraturan rumah, tibalah masa untuk anda memberitahu mengenai perkara yang boleh atau tidak boleh dilakukan di rumah. Nyatakan dengan jelas bahawa setiap orang di dalam rumah perlu bercakap benar.

Tunjukkan contoh yang baik

Anak-anak adalah cermin diri ibu bapa. Tunjukkan contoh yang baik kepada anak. Misalnya, jika anda tidak dapat datang kerja, jangan gunakan alasan bohong seperti anda demam di hadapan anak-anak anda.

Jangan menghukum

Jika anda mendapati anak anda menipu, jangan terus menghukumnya. Sebaliknya, berikan dahulu amaran awal kepada anak anda. Contohnya, “Ibu bagi peluang sekali lagi untuk Kakak beritahu hal sebenar. Jika Ibu tahu Kakak menipu, Kakak akan terima hukuman.”

Bercakap dengan lembut

Setelah mendapatkan penjelasan daripada anak anda, cubalah memujuknya dengan mengungkapkan kata-kata pujian seperti, “Ayah tahu pasti sukar untuk Kakak mengaku pecahkan cawan, tapi Ayah lebih suka jika Kakak berterus-terang.”


Lelaki Usia 30-an, Ini 3 Masalah Kesihatan Paling Lazim Dialami, Risiko Nak Dapat Kanser Pun Tinggi!

Apabila menginjak ke angka 30, pasti kaum Adam akan mula rasa perbezaan pada tubuh badan, terutama dari aspek kesihatan lelaki.

Anda akan rasa cepat letih, sakit-sakit badan dan kurang bertenaga, lebih-lebih lagi jika anda mempunyai keluarga. Perhatian dan fokus anda pasti 100% tertumpu kepada mereka.

Lantas, lelaki yang berumur 30 tahun ini selalu mengabaikan diri dan tidak menitikberatkan soal kesihatan lelaki.

Sebagai pemimpin dan juga ketua keluarga, anda perlu ambil tahu soal kesihatan anda. Ikuti artikel ini untuk kenal pasti apakah masalah utama kesihatan lelaki ketika menginjak umur 30 tahun.

1. Utamakan kesihatan lelaki dengan jaga jantung supaya kekal sihat

Perhatikan apa yang anda makan

Anda adalah apa yang anda makan (
You are what you eat
). Pada umur 30 tahun, anda perlu mula berasa risau tentang kadar kolesterol dalam badan.

Kadar kolesterol yang tinggi akan meningkatkan risiko untuk anda mendapat sakit jantung. Oleh itu, anda disarankan untuk memeriksa kadar kolesterol sekurang-kurangnya sekali dalam masa 5 tahun.

Lebihkan makan buah-buahan dan sayur-sayuran.
Kurangkan makan makanan berminyak
dan makanan segera lebih-lebih lagi jika keluarga anda mempunyai sejarah penyakit jantung.

Berhenti merokok

Jika anda mempunyai tabiat merokok sewaktu anda berusia 20 tahun, inilah masa yang sesuai untuk anda menamatkan tabiat ini.

Pada umur ini, anda akan mempunyai risiko yang lebih besar untuk menghidap kanser dan sakit jantung. Jika anda masih mengamalkan tabiat yang sama, jantung anda akan merasai kesannya ketika anda mencecah umur 40 nanti.

Selalulah bersenam

Kepada kaum Adam yang gemar bersenam, tahniah! Jantung anda pasti akan berterima kasih kepada anda. Ibarat kereta yang selalu diservis, keadaan kesihatan anda mesti selalu dalam keadaan
tip-top
!

Tetapi, walaupun anda selalu bersenam, anda akan dapati diri anda sukar untuk turun berat badan. Pada umur 30-an, kadar metabolisme badan anda akan menjadi perlahan.

Inilah punca sebenar lelaki mula menjadi
overweight
 semasa 30 tahun!

Ketika bersenam, lebihkan senaman yang bertujuan untuk membina otot. Jika selama ini anda banyak berjoging ataupun berbasikal, inilah masanya untuk anda cuba sesuatu yang baru seperti
 senaman untuk membina otot.

Senaman ini bukan sahaja mampu untuk mengekalkan berat badan anda dalam kategori ideal, tetapi mengurangkan risiko kanser dan juga obesiti.

2. Masalah kesihatan lelaki paling lazim, tapi jarang diperkatakan: isu kesuburan mula menghantui!

“
Masalah kesuburan
? Saya masih muda!”

“Saya tak perlu risau pasal kesuburan, saya kan lelaki!”

Kepada kaum lelaki, harap maaf. Tetapi kenyataan lelaki akan
kekal subur walaupun umur sudah lanjut adalah mitos semata-mata.

Mungkin anda akan menjadi lebih bergaya dan semakin
hot
, tetapi masalah kesuburan pasti akan hadir bersama-sama dengan peningkatan umur. Kenyataan ini benar kepada kedua-dua lelaki dan perempuan.

Apabila seorang lelaki mula berusia, kualiti sperma akan terjejas. Seorang lelaki mampu menghasilkan jutaan sperma setiap hari. Tetapi, ketika usia meningkat,
bilangan sperma sihat akan menurun.

Keupayaan badan untuk menapis sperma yang buruk juga akan berkurang.

3. Ramai lelaki mula berisiko untuk menghidap kanser

Kanser testis

Kanser testis merupakan sesuatu yang agak jarang berlaku. Namun, kanser ini adalah sangat biasa bagi golongan lelaki berumur 15 – 35 tahun.

Peluang untuk pesakit kanser testis untuk sembuh adalah tinggi. Walau bagaimanapun, penting untuk anda mengenal pasti faktor risiko untuk anda menghidapi kanser testis.

Jika anda ada sejarah kanser testis dalam keluarga, mempunyai testis yang tidak turun (
undescended testis
) ataupun mempunyai pertumbuhan testikel yang tidak normal (seperti
Klinefelter syndrome)
, anda dinasihatkan untuk berjumpa pakar untuk nasihat lanjut.

Para lelaki juga disarankan untuk
melakukan pemeriksaan sendiri kepada testis anda.

Sama seperti pemeriksaan sendiri payudara, jika anda mengesan sebarang abnormaliti pada testis seperti ketulan ataupun benjolan luar biasa, segeralah berjumpa doktor anda untuk pemeriksaan lanjut.

Kanser prostat

Kanser prostat bukanlah sesuatu yang merisaukan bagi lelaki yang berumur 30 tahun. Namun, seperti kanser-kanser lain, peluang untuk sembuh akan meningkat jika
mendapat pengesanan awal.

Jika anda mengalami simptom seperti sukar untuk kencing, aliran air kencing yang tidak lancar, selalu ingin buang air kecil, ada darah dalam air kencing dan juga rasa sakit dan pedih ketika membuang air kecil, ini mungkin merupakan tanda anda menghidap kanser prostat.

Jika anda mengalami gejala ini, segera berjumpa doktor untuk rawatan lanjut.

Kesimpulan

Jika anda merupakan seorang lelaki yang sihat, semua penyakit di atas mungkin bukanlah sesuatu yang merisaukan bagi anda.

Bagi lelaki yang mula menginjak ke umur 30 tahun, pasti semua mahukan kesihatan yang baik lebih-lebih lagi yang sudah berkeluarga.

Pastikan anda kekal sihat supaya anda dapat memberikan yang terbaik kepada keluarga dan anak-anak anda.


Hati-Hati Dengan 8 Tanda Kelahiran Pramatang Ini! Ramai Ibu Terlepas Pandang

Kelahiran pramatang berlaku apabila tubuh anda mula bersedia untuk melahirkan bayi tiga minggu lebih awal daripada tarikh jangkaan bersalin anda. Kehamilan cukup bulan sepatutnya berlangsung sehingga 40 minggu usia kehamilan.

Untuk mendapatkan lebih banyak info tentang Kehamilan, sila dapatkannya
di sini.

Apakah yang meningkatkan risiko kelahiran pramatang

Risiko kelahiran tidak cukup bulan berbeza bergantung kepada keadaan. Terdapat pelbagai faktor yang boleh meningkatkan risiko anda untuk bersalin pramatang, seperti:

Merokok

Berat badan berlebihan atau kurang
 berat badan sebelum hamil

Penjagaan pranatal yang tidak baik

Mengambil alkohol semasa hamil

Mengalami keadaan kesihatan, seperti tekanan darah tinggi, preeklampsia, diabetes, gangguan pembekuan darah, atau jangkitan

Mengandungkan bayi yang mempunyai kecacatan kelahiran tertentu

Hamil dari hasil persenyawaan in vitro (IVF)

Mengandung kembar dua atau lebih

Mempunyai sejarah keluarga yang bersalin pramatang

Mengandung terlalu awal selepas kelahiran terdahulu

Simptom

Semasa kehamilan, anda perlu mengesan simptom berikut secepat mungkin:

Sakit belakang, selalunya pada bahagian bawah belakang (pinggang). Ini mungkin berlaku sekejap-sekejap atau berterusan, tetapi ia tidak akan lega sehingga anda menukar posisi atau melakukan sesuatu yang menyelesakan anda.

Kontraksi setiap 10 minit atau lebih kerap.

Kejang pada bawah abdomen atau seperti sakit senggugut. Ini boleh rasa seperti sakit angin yang boleh diikuti dengan cirit-birit.

Keluar cecair dari faraj.

Simptom seperti flu, contohnya loya,
muntah, atau cirit-birit.
Hubungi doktor anda walaupun jika anda mengalami kes ringan.
Jika simptom berlanjutan selama lebih 8 jam, anda mesti berjumpa dengan doktor.

Tekanan dalam pelvis atau faraj meningkat.

Pengeluaran lendir faraj meningkat.

Pendarahan faraj, termasuklah pendarahan ringan.

Bila anda perlu jumpa doktor

Jika anda mengalami sebarang tanda atau simptom kelahiran pramatang, anda disarankan untuk menghubungi doktor anda dengan segera.

Komplikasi

Jika kelahiran pramatang tidak boleh dihentikan, bayi anda akan lahir tidak cukup bulan. Ini boleh menimbulkan banyak masalah kesihatan, seperti bayi lahir dengan rendah berat badan, mengalami
kesukaran pernafasan,
organ tidak terbentuk sempurna dan masalah penglihatan. Kanak-kanak yang lahir pramatang juga mempunyai risiko lebih tinggi dalam ketidakupayaan pembelajaran dan masalah tingkahlaku.

Pencegahan

Cuba tip berikut untuk membantu merendahkan peluang kelahiran pramatang:

Tepati jadual
pemeriksaan penjagaan pranatal.
Ini boleh membantu doktor untuk memantau kesihatan anda dan bayi dengan kerap.

Ikuti diet sihat. Semasa hamil, anda memerlukan lebih asid folik, kalsium, zat besi dan nutrien penting lain.

Elakkan bahan berisiko. Jika anda merokok, anda perlu berhenti dengan segera kerana merokok boleh menjadi pencetus kelahiran pramatang.

Pertimbangkan untuk menjarakkan kehamilan. Kajian menunjukkan bahawa terdapat hubungan antara jarak kehamilan yang kurang daripada enam bulan dengan peningkatan
risiko lahir pramatang.

Dapatkan nasihat doktor sebelum menggunakan ubat atau teknologi bantuan reproduktif (ART).

Hello Health Group tidak menyediakan nasihat perubatan, diagnosis, atau rawatan.


Bayi Kurang Menyusu Bila Dah Start Makan? Ini Tip Seimbangkannya

Sebaik sahaja si manja mulai makan makanan pejal, mungkin bayi kurang menyusu. Jadi, ibu bapa mungkin tercari-cari bagaimana cara untuk mengimbangi antara makanan dan
penyusuan susu
.

Dalam perkongsian artikel ini, Hello Doktor akan membantu anda.

Untuk mendapatkan lebih banyak info tentang Keibubapaan, sila dapatkannya
di sini.

Keperluan pengambilan makanan pejal

Apabila si kecil menginjak
usia 6 bulan
, bayi mulai makan makanan pejal bagi mendapat nutrien penting termasuk zat besi untuk pertumbuhan dan perkembangan.

Memperkenalkan pepejal dalam diet pemakanan bayi penting bagi membantu mereka belajar makan, mendedahkan kepada rasa dan tekstur baharu serta mengembangkan mulut dan rahang, yang penting untuk
perkembangan pertuturan
.

Elak masalah bayi kurang menyusu, kenal pasti tahap kesediaan dulu

Umumnya, proses memperkenalkan makanan pepejal ini adalah bergantung kepada si kecil sepenuhnya.

Berikut adalah 6 tanda bayi mungkin sudah bersedia untuknya:

Bayi berumur antara 4-6 bulan. Pertubuhan Kesihatan Sedunia mengesyorkan menunggu sehingga 6 bulan

Bayi kehilangan refleks tujahan lidah (
tongue-thrust reflex
) – naluri yang membantu bayi
mengelakkan tercekik
 dengan menolak makanan keluar daripada mulutnya. Cuba berikan sedikit makanan, bayi sudah bersedia sekiranya mereka menelan

Bayi mempunyai kawalan leher dan kepala yang baik apabila duduk, walaupun masih perlu bersandar. Jangan menyuapkan makanan ketika bayi dalam keadaan berbaring

Bayi memerhati atau cuba mencapai makanan mahupun menjilat sudu atau garpu anda

Bayi membuka mulut apabila disuakan sudu

Bayi sihat dan gembira

Tiada masalah bayi kurang menyusu jika tahu jumlah makanan & susu

Susu ibu atau susu formula
 akan kekal sebagai sumber makanan utama bayi untuk tempoh 12 bulan pertama kehidupan mereka.

Apabila bayi bersedia untuk menerima makanan pepejal pertamanya, mulakan dengan menawarkan makanan dalam jumlah yang kecil, 1-2 sudu teh.

Waktu makan tengah hari antara masa paling sesuai untuk memulakannya.

Bayi usia 4-8 bulan
: Sentiasa tawarkan susu terlebih dahulu dan tunggu antara 30 minit hingga sejam sebelum memberikan makanan pepejal. Mulakan dengan 1 hidangan sehari sebelum menambah jumlah kepada 2-3 hidangan sehari

Setelah bayi mencapai usia 6 bulan, anda boleh mula
memperkenalkan air kosong
 pada waktu hidangan.

Bayi usia 8-9 bulan
: Terus memberikan susu terlebih dahulu sebelum makanan pepejal. Bayi sudah boleh makan 3 hidangan sehari pada tahap ini. Namun ia bergantung kepada si kecil kerana setiap bayi adalah berbeza

Bayi usia 9 bulan ke atas
: Kini, anda boleh berikan makanan pepejal dahulu dan kemudiannya susu

Ikuti keperluan si kecil

Selera makan si manja adalah berbeza dari hari ke hari, bahkan ia semestinya tidak sama dengan bayi yang lain.

Ikut isyarat bayi; jika mereka menoleh atau hilang minat terhadap makanan, bermakna bayi sudah kenyang. Anda juga akan mula belajar
apabila bayi lapar
, terlalu letih untuk makan atau bosan.

Sekiranya si manja mengambil makanan pejal dengan banyak dan tidak menghabiskan mahupun
menolak
penyusuan susu
, mereka mungkin sudah bersedia untuk mengurangkan kekerapan penyusuan.

Sebaliknya jika si manja tidak berminat dengan makanan pepejal, bermakna mereka terlalu kenyang dengan penyusuan susu.

Makanan pertama yang sesuai penting untuk elak bayi kurang menyusu

5 kumpulan makanan berikut adalah antara jenis makanan pejal pertama yang boleh diberikan kepada si kecil:

Baca juga:

Sayuran dan kekacang

Berikan si manja labu, ubi keledek, lobak merah, kentang, kacang pis, brokoli, kubis bunga dan zucchini yang dimasak dan
dijadikan puri
.

Kurangkan pemberian puri secara beransur-ansur dan jadikan tekstur makanan lebih pekat.

Kemudian anda boleh memberikan bayi sayuran yang dimasak tetapi tidak
dijadikan puri
.

Berikan buah apabila
 bayi mulai makan

Berikan buah yang telah direbus dan dijadikan puri seperti epal, pir, pic, aprikot dan beri mahupun pisang masak yang dilenyek.

Secara beransur-ansur, anda boleh perkenalkan si manja kepingan buah yang dimasak, pisang, pic atau epal mentah yang diparut.

Elakkan kepingan epal mentah bersaiz besar kerana boleh
mengakibatkan bayi tercekik.

Bijirin

Berikan bayi bijirin yang diperkaya seperti bijirin beras sebagai permulaan.

Seterusnya anda boleh beralih kepada oat yang dimasak, biskut sarapan bijirin penuh atau bijirin bayi.

Elakkan daripada menambah gula atau madu serta hindari daripada memberikan bijirin dita
mbah coklat atau gula.

Bayi kurang menyusu jika makan daging?

Jadikan puri sebagai permulaan makanan pejal mereka.

Setelah bayi menerimanya, berikan dalam bentuk kepingan ayam, daging cincang, ikan segar, tauhu dan kekacang dilenyekkan, telur hancur atau telur rebus yang dilenyekkan.

Jangan menambah garam dan elakkan daging diproses. Jika anda ikut cara pemberian yang betul, tiada masalah bayi kurang menyusu.

Susu, keju & yogurt

Susu ibu atau susu formula
 harus diberikan
sehingga usia bayi 12 bulan
. Bagi mengelakkan masalah bayi kurang menyusu, anda juga boleh menambah susu ke dalam makanan seperti bubur.

Keju parut boleh ditambah ke dalam sayuran yang dilenyekkan. Pilih yogurt tanpa gula tambahan dan masukkan buah sebagai perasa asli.

Jika anda mempunyai sebarang soalan mengenai diet dan
pemakanan bayi,
 berbincanglah dengan dok
tor pedia
trik atau pakar pemakanan untuk mendapatkan bantuan.


Legakan Lenguh Badan Dengan Koyok? Ini 8 Cara Tampal Koyok Yang Betul!

Ramai individu yang menggunakan koyok kepala atau koyok badan bagi melegakan kesakitan yang dialami. Koyok yang ditampal di kepala biasanya digunakan bagi
menghilangkan sakit kepala
 atau menurunkan suhu badan sewaktu demam. Koyok badan pula biasa digunakan bagi
menghilangkan sakit sendi
 atau
sakit otot
.

Ini kegunaan koyok yang sebenar dan cara penggunaannya yang betul.

Untuk mendapatkan lebih banyak info berkenaan Kesihatan, anda boleh klik
di sini
.

Apa itu koyok?

Koyok merupakan sejenis plaster berubat yang mengandungi formulasi ubatan.

Ia akan ditampal pada permukaan kulit agar kulit boleh menyerap ubatan yang terdapat pada plaster tersebut.

Bagi mereka yang tidak mahu mengambil sebarang ubat-ubatan berbentuk pil atau suntikan, penggunaan koyok boleh menjadi pilihan yang lebih selesa.

Bagaimana koyok kepala dan koyok badan berfungsi?

Sistem penghantaran ubat transdermal seperti koyok ini adalah satu kaedah dengan memasukkan ubat melalui permukaan kulit.

Pada masa sekarang, ramai daripada kita yang memilih untuk menggunakan koyok kepala atau koyok badan bagi
mengurangkan rasa sakit
 atau lenguh.

Pernahkah anda terfikir, bagaimana koyok ini boleh membantu menghilangkan
rasa sakit pada badan
? Jawapannya terletak pada kandungan bahan kimia atau ubatan yang terdapat pada koyok tersebut.

Koyok akan melepaskan sejumlah kecil ubatan ke dalam aliran darah dalam tempoh masa yang panjang.

Kandungan ubat daripada koyok ini diserap oleh kulit luar sebelum masuk ke bahagian kulit yang lebih dalam.

Ketika ubat telah sampai ke lapisan kulit dalam, ia kemudiannya akan diserap ke dalam aliran darah sebelum pergi ke seluruh bahagian tubuh.

Antara kandungan bahan kimia yang terdapat pada koyok ialah seperti
biofreeze
 dan
icy hot
 yang mana kedua-duanya mempunyai sifat panas dan sejuk yang berasaskan alkohol.

Selain itu, terdapat juga kandungan
bengay
 dan
aspercreme
 yang bermanfaat
bagi mengurangkan keradangan
 pada
bahagian sendi
.

Kandungan
capzasin
 dan
zostrix
 pula mampu mengurangkan rasa sakit jika ditampal pada bahagian tubuh yang mengalami kesakitan.

Apabila kesemua bahan ini digabungkan, maka ia akan menyebabkan rasa panas atau sejuk yang kemudiannya menghantar isyarat kepada tubuh bagi mengurangkan
rasa sakit tersebut.

Oleh sebab itu, sekeping koyok yang ditampal pada kulit sebenarnya boleh mengurangkan rasa sengal, lenguh atau
sakit pada otot.

Cara menggunakan koyok dengan betul

Cara penggunaan yang betul dapat memastikan ubat yang ada pada koyok kepala atau koyok badan diserap oleh tubuh seperti yang dikehendaki.

Oleh itu, anda perlu mengetahui cara menampal koyok dengan betul agar ia berkesan dengan baik untuk menghilangkan
rasa sakit otot anda
.

Berikut ialah cara menampal koyok dengan betul:

#1. Bahagian bahu

Tampal koyok pada bahagian tengah bahu, iaitu antara leher dan hujung bahu.

Jangan tampal koyok pada hujung bahu kerana ia kurang berkesan disebabkan kedudukan tulang pada kawasan tersebut.

#2. Bahagian lengan

Elakkan menampal koyok badan
pada sendi lengan
 yang terlipat (bahagian dalam siku).

Sebaliknya, tampal koyok pada bahagian atas
selepas sendi lengan tersebut
.

#3. Pergelangan tangan

Anda perlu menampal koyok pada bahagian dalam atau bahagian bawah pergelangan tangan.

Elakkan daripada menampal pada bahagian luar atau bahagian atas pergelangan tangan anda.

#4. Buku lali

Tampal koyok pada bahagian kulit atas daripada buku lali anda. Jangan sesekali menampal koyok betul-betul di atas buku lali.

Anda juga boleh menampal koyok badan pada bahagian bawah daripada buku lali anda.

#5. Bahagian leher

Untuk kawasan belakang leher, bagi koyok bersaiz besar, anda boleh mengguntingkan koyok tersebut menjadi dua bahagian.
Kemudian, tampalkan setiap satu koyok pada satu sisi.

Anda boleh juga menampal satu bahagian koyok di tengah-tengah belakang leher jika ia bersaiz kecil atau sederhana.

#6. Lutut

Elakkan daripada menampal koyok pada bahagian atas lutut anda.

Sebaliknya, anda disarankan untuk menampalnya pada bahagian belakang lutut, iaitu di bawah
lipatan sendi lutut
 tersebut (
bukan di atas sendi
).

#7.  Bahagian kepala

Tampalkan koyok kepala pada bahagian dahi kepala dan elakkan menampalnya berdekatan dengan kawasan kening dan mata.

Jika tidak, mata anda pasti akan berasa pedih disebabkan penyerapan kandungan dalam koyok tersebut.

#8. Bahagian belakang badan

Untuk belakang badan pula, konsepnya sama seperti di bahagian belakang leher. Guntingkan koyok kepada dua bahagian dan tampalkan koyok badan tersebut pada dua bahagian belakang badan.

Elakkan menampal satu koyok yang bersaiz besar di tengah-tengah bahagian belakang badan (kawasan tulang belakang).

Amaran penggunaan koyok kepala dan badan

Kini anda telah mengetahui cara menampal koyok kepala dan koyok pada badan dengan betul. Namun ada beberapa perkara yang perlu diberikan perhatian.

Antaranya ialah:

Pastikan kulit bersih dan kering sebelum menampal koyok

Elakkan menampal koyok pada bahagian kulit yang luka atau mengalami iritasi

Cuci bersih tangan selepas menampal koyok

Gunakan koyok hanya untuk sekali penggunaan sahaja

Biarkan koyok selama sekurang-kurangnya 30 minit pada permukaan kulit


Bukan Jenis 2 Sahaja, Pradiabetes Juga Boleh Membawa Kepada Diabetes Jenis 1?

Rasanya ramai dalam kalangan masyarakat kita yang sudah maklum tentang
 kondisi diabetes jenis 1 dan 2
 namun kurang maklumat tentang apa itu pradiabetes.

Secara ringkasnya, pradiabetes ini adalah satu keadaan kesihatan yang mungkin akan berlaku pada individu sebelum mereka menghidap penyakit kencing manis.

Ia biasa dikaitkan dengan diabetes jenis 2 namun ada juga ura-ura yang mengatakan pradiabetes juga boleh membawa diabetes jenis 1. Benarkah?

Untuk tahu lebih lanjut tentang apa itu pradiabetes dan kesannya, jom teruskan membaca!

Apa itu pradiabetes?

Untuk pengetahuan anda,
 pradiabetes ini bukanlah sejenis penyakit
 namun hanya sekadar tanda amaran bahawa tahap gula dalam darah anda sudah agak tinggi.

Meskipun glukosa itu masih belum cukup tinggi untuk dikategorikan sebagai kencing manis, risiko itu akan meningkat dalam tempoh beberapa tahun akan datang.

Tubuh badan yang normal akan menghasilkan insulin untuk membantu mengawal glukosa namun sistem dan fungsi ini akan terjejas sekiranya anda ada pradiabetes.

Kondisi ini diakibatkan oleh tubuh badan yang tidak mampu menghasilkan insulin secukupnya atau tidak mampu bertindak balas terhadap insulin dengan betul.

Juga dikenali sebagai ‘diabetes borderline’, penderita perlu lebih
berwaspada dengan pengambilan gula dalam makanan
 untuk elak penyakit kencing manis berlaku.

Bagaimana kesan pradiabetes?

Punca sebenar kepada keadaan kesihatan ini mungkin masih kurang jelas, namun ia kerap dikaitkan dengan sejarah genetik serta gaya hidup individu yang tidak sihat.

Begitu juga dengan simptom pradiabetes yang sebenarnya kurang teruk jika hendak dibandingkan dengan gejala yang akan berlaku apabila menghidap diabetes.

Pun begitu, masih ada beberapa tanda untuk anda kesan bahawa pradiabetes telah berlaku iaitu:

Kerap membuang air kecil

Selalu rasa dahaga

Selalu rasa lapar

Sering rasa letih

Penglihatan mula jadi kabur

Jika dibiarkan, apa itu pradiabetes mula akan memburuk dan menjadi tidak terkawal lantas membawa kepada masalah kencing manis yang banyak komplikasinya.

Ia akan membawa kepada kencing manis jenis 2?

Seperti mana yang telah kami nyatakan di atas tadi, penghidap pradiabetes mempunyai tahap gula dalam darah tinggi
sekali gus tinggi risiko terkena diabetes jenis 2
.

Pun begitu, ia bukanlah suatu proses yang mesti akan terjadi kerana pada peringkat ini anda masih boleh mengawal dan mencegah glukosa itu daripada menjadi terlalu tinggi.

Jika ia berlaku sekalipun, kondisi pradiabetes berubah kepada diabetes jenis 2 hanya akan berlaku setelah beberapa tahun berlalu (anggaran sekitar 10 tahun).

Jadi ini bermakna anda masih punya ruang dan peluang untuk memperbaiki gaya hidup merangkumi makanan, minuman, senaman dan lain-lain agar kekal sihat.

Paling penting, sentiasa berkomunikasi dan berkonsultasi dengan doktor untuk mengukur tahap gula dalam darah agar ia kekal stabil dan kurang risiko diabetes.

Ia juga membawa kepada kencing manis jenis 1?

Baiklah, sekarang kita semua sudah tahu bahawa apa itu pradiabetes sebenarnya mungkin boleh membawa kepada kondisi kencing manis jenis 2 dan bukan jenis 1.

Pun begitu, ada kajian terbaharu oleh U.S. National Library of Medicine National Institute of Health yang
percaya bahawa ia juga boleh membawa diabetes jenis 1
.

Menurut data mereka, 5% ke 10% penderita diabetes jenis 2 juga turut menderita diabetes jenis 1 pada waktu yang sama sekali gus menimbulkan satu teori baharu.

Dalam erti kata lebih mudah, ada kemungkinan bahawa pesakit kencing manis jenis 2 ini pernah mengalami kencing manis jenis 1 dan pradiabetes sebelumnya.

Oleh itu, sila lebih berwaspada jika anda ada pradiabetes kerana kajian telah menunjukkan bahawa ia boleh membawa kepada kedua-dua jenis diabetes yang utama.

Berwaspada dengan pradiabetes!

Bagi mengelakkan kondisi anda berubah menjadi semakin buruk, sila ubah gaya hidup anda dengan kadar segera agar ia dapat dikawal dan mungkin dielak.

Caranya, sila ikuti beberapa
 tip di bawah ini yang dapat mengubah hidup anda menjadi semakin baik
:

Kurangkan pengambilan gula.

Kurangkan pengambilan lemak trans.

Kurangkan pengambilan karbohidrat.

Lebihkan pengambilan serat.

Lebihkan pengambilan air kosong.

Banyakkan bersenam dan menjadi lebih aktif.

Pastikan berat badan anda sentiasa terkawal.

Berhenti menghisap rokok dan meminum alkohol.

Ambil insulin dengan preskripsi doktor (jika perlu)
.

Konklusinya, ada kemungkinan di mana pradiabetes boleh membawa kepada masalah kencing manis jenis 1 serta kencing manis jenis 2 jika dibiarkan begitu sahaja.

Oleh itu, sila kawal kondisi ini dengan lebih awal dengan mengamalkan tip-tip di atas tadi bagi menjamin kehidupan yang lebih sihat dan bebas daripada masalah diabetes.


Aik, Sedar Dari Koma Boleh Cakap Bahasa Asing?

Apa perasaan anda kalau secara tiba-tiba anda boleh berbahasa asing? Mesti
excited
dan terkejut. Tetapi perkara sebegitu tidak mustahil untuk berlaku. Pernah ‘tak’ dengar kisah individu yang bangun dari koma atau tidur dan boleh cakap loghat asing?

Koma vs bahasa asing

Foreign Accent Syndrome
(FAS) atau sindrom aksen asing adalah gangguan penuturan yang menyebabkan perubahan kepada gaya percakapan seseorang individu. Ia membolehkan individu terbabit bertutur dalam bahasa asing selain bahasa pertuturan biasa.

Kebiasaannya keadaan ini disebabkan oleh kecederaan kepada otak seperti yang berpunca daripada strok atau sebarang kecederaan otak traumatik mahupun
aneurysms
, iaitu keadaan di mana saluran darah menjadi lemah dan pecah yang menyebabkan pendarahan dalaman .

Beberapa isu kesihatan lain seperti sklerosis berganda juga boleh menjadi punca. Jadi kalau seseorang individu mendapat kecederaan kepala serius mengakibatkan koma, tidak mustahil mereka akan mengalami FAS.

Ia boleh dianggap sebagai antara penyakit ganjil di mana hanya lebih kurang 100 kes dicatatkan dari seluruh dunia. Kes pertama melibatkan FAS dilaporkan pada tahun 1907. Antara kes yang pernah direkodkan adalah seperti perubahan bahasa dari Jepun ke Korea dan Sepanyol ke Hungary.

Berulang kali

Terdapat satu kes FAS yang berlaku pada tahun 2018, melibat seorang individu wanita dari Arizona, Michelle Myers. Dalam satu temubual, ibu kepada tujuh orang anak ini berkata pernah beberapa kali beliau masuk tidur dalam keadaan sakit kepala yang agak kronik dan keesokan paginya pertuturan beliau kedengaran berbeza.

Waktu pertama kali ia berlaku, beliau bangun dan boleh bertutur dalam aksen Irish. Ketika kejadian kali kedua, beliau kedengaran seperti warga Australia. Dan pada tiga tahun lepas (2016), beliau bangun dan berturut dalam aksen British. Menariknya, bahasa pertuturan itu ‘melekat’ sehingga ke hari ini.

Beliau memberitahu ABC 15, “Saya berasa seperti individu yang berbeza apabila menonton video-video lama dengan suara yang dahulu.”

Simptom

Terdapat beberapa gejala yang boleh dikenal pasti bagi individu yang mengalami sindrom ini.

Kesilapan sebutan yang boleh diramalkan

Prosodi yang luar biasa seperti penekanan dalam sebutan suku kata

Penggantian konsonan

Kesalahan bunyi seperti ‘pike’ kepada ‘bike’

Masalah kluster konsonan

Penggantian vokal seperti sebutan ‘ya’ kepada ‘yah’

Nada suara atau
pitch
 berbeza

Individu dengan sindrom ini masih boleh bercakap dalam bahasa natif tetapi ia kedengaran berbeza. Contohnya seperti bahasa natif anda adalah bahasa Melayu, tetapi ia kedengaran seperti ‘orang putih’ yang baru belajar bercakap bahasa Melayu. Namun, daripada aspek kesihatan mental, ia berada dalam keadaan yang baik tanpa sebarang masalah yang menjejaskan fungsinya.

Kesimpulan

Keupayaan untuk berbahasa asing ini mungkin bukan satu masalah serius. Tetapi punca utama wujudnya sindrom ini adalah berkaitan dengan kecederaan otak; kemalangan menyebabkan koma, dan strok.
Jadi jika anda merasakan kelainan dalam pertuturan anda, dapatkan pemeriksaan segera. Ia mungkin petunjuk kepada masalah yang serius.

Anda mungkin berminat untuk membaca artikel:

Apa itu Sklerosis Multipel?

Simptom Umum Skizofrenia

Yoga Dan Meditasi Untuk Kesihatan Mental


Penghidap Diabetes Berisiko Tinggi Dapat Masalah Gastroparesis! Apa Itu Gastroparesis?

Kesan gula tinggi dalam darah bukan hanya melibatkan komplikasi biasa sahaja, tetapi ia juga boleh beri kesan kepada sistem penghadaman. Kenali gastroparesis, gangguan saluran pencernaan kesan gula tinggi dalam badan.

Kesan gula tinggi dalam darah sebabkan gastroparesis

Mungkin penghidap diabetes sendiri tidak pernah mendengar apakah itu gastroparesis.

Tahukah anda, paras gula darah yang tinggi sebenarnya boleh menyebabkan penyakit ini.

Gastroparesis merupakan satu gangguan terhadap sistem pencernaan tubuh, di mana makanan yang dimakan kekal berada di dalam perut untuk satu tempoh masa yang lama.

Makanan yang sepatutnya dicerna ini berada dalam perut anda lebih lama daripada tempoh pencernaan biasa.

Hal ini berlaku kerana saraf yang menggerakkan makanan melalui saluran pencernaan sudah mengalami kerosakan.

Ini menjadikan otot tidak dapat berfungsi dengan baik.

Kesannya, makanan kekal berada di dalam perut dan tidak dicerna seperti yang sepatutnya.

Ini simptom-simptom gastroparesis yang anda perlu tahu

Gastroparesis yang merupakan kesan gula tinggi dalam badan ini boleh menunjukkan beberapa tanda atau simptom.

Antara simptom utamanya ialah:

Tekak berasa loya

Mengalami pedih ulu hati atau refluks gastroesofageal

Muntah makanan yang tidak dicerna

Rasa cepat kenyang

Mengalami kembung perut

Rasa sakit yang kronik pada perut

Hilang selera makan

Mengalami penurunan berat badan

Gula darah yang tidak terkawal

Kesan gula tinggi dalam darah: Apakah punca yang menyebabkan gastroparesis?

Gastroparesis disebabkan oleh kecederaan pada saraf, dan ini termasuklah kerosakan pada saraf vagus.

Dalam keadaan normal, saraf vagus akan menguncup (mengetatkan) otot perut untuk membantu menggerakkan makanan melalui saluran pencernaan.

Akan tetapi jika gastroparesis berlaku, saraf vagus mengalami kerosakan akibat daripada diabetes.

Ini menghalang otot perut dan usus berfungsi dengan baik, yang menjadikan makanan tidak bergerak dari perut ke usus.

Faktor risiko bagi gangguan gastroparesis

Mereka yang mempunyai diabetes merupakan golongan yang berisiko tinggi untuk mendapat kesan gula tinggi dalam badan seperti ini.

Ini kerana penyakit diabetes itu sendiri menjadi punca kepada kerosakan saraf yang berada di dalam perut.

Selain itu, terdapat juga beberapa penyakit lain yang turut menyebabkan gastroparesis. Antaranya ialah:

Jangkitan virus

Penyakit asid refluks

Penyakit Parkinson

Pankreatitis kronik

Penyakit buah pinggang

Sindrom Turner

Skleroderma

Selain itu, pembedahan esofagus atau pembedahan perut juga boleh menyebabkan gangguan ini.

Begitu juga dengan kesan ubat-ubatan tertentu yang menyebabkan pencernaan makanan menjadi lebih perlahan.

Kesan gula tinggi dalam darah: Komplikasi akibat gastroparesis

Apabila makanan yang kita makan tidak dicerna dalam tempoh yang sepatutnya, ia boleh menyebabkan rasa kenyang atau kembung perut.

Bagi mereka yang menghidap diabetes, gastroparesis boleh menyebabkan masalah besar memandangkan makanan yang tidak dicerna ini boleh menyebabkan kesukaran mengawal paras gula.

Gangguan gastroparesis menyebabkan proses pencernaan agak sukar untuk dikesan dan menyebabkan bacaan gula darah menjadi berubah-ubah.

Selain itu, makanan yang berada terlalu lama di dalam perut akan mengalami penapaian dan menyebabkan pertumbuhan bakteria di dalam perut.

Makanan yang berada dalam perut terlalu lama juga boleh mengeras dan membentuk pepejal yang disebut sebagai ‘bezoar’.

Jika bezoar ini terbentuk, ia boleh menyekat perut dan menghalang makanan daripada bergerak ke kawasan usus kecil.

Masalah dan komplikasi lain yang turut boleh berlaku termasuklah dehidrasi dan juga malnutrisi.

Diagnosis bagi gangguan gastroparesis

Jika anda hadir berjumpa dengan doktor, doktor akan melakukan beberapa ujian untuk mengesahkan kesan gula tinggi dalam darah dan keadaan anda.

Antara ujian tersebut ialah:

Ujian pengosongan gastrik:
Ujian ini dilakukan bagi melihat sepantas manakah perut anda mencernakan makanan. Ini mungkin melibatkan beberapa ujian seperti skintigrafi dan ujian pernafasan.

Endoskopi gastrousus atas (GI):
Endoskopi digunakan untuk melihat keadaan sistem pencernaan atas iaitu di bahagian esofagus, perut dan juga permulaan usus kecil. Ia akan melibatkan penggunaan kamera kecil untuk melihat keadaan perut anda dengan lebih jelas.

Ultrabunyi:
Ujian ini menggunakan gelombang bunyi frekuensi tinggi untuk mendapatkan imej struktur dalam badan anda.

Kesan gula tinggi dalam darah: Rawatan yang boleh dilakukan

Terdapat beberapa langkah dan juga rawatan yang boleh anda lakukan jika mengalami gangguan ini.

Pertama sekali adalah membuat perubahan kepada diet atau pemakanan anda.

Ramai individu boleh mengawal gastroparesis melalui perubahan pelan pemakanan.

Antara tip yang boleh anda ikuti untuk mengurangkan kesan gula tinggi dalam darah ialah:

Makan dengan saiz hidangan yang lebih kecil, tetapi kerap

Kunyah makanan sehingga hancur

Makan makanan yang telah dimasak berbanding makanan mentah

Elakkan buah-buahan dan sayuran yang tinggi serat

Banyakkan makanan berasaskan sup atau puri

Minum sekitar 1 hingga 1.5 liter air setiap hari

Melakukan senaman ringan selepas makan

Elakkan minuman beralkohol dan juga merokok

Elakkan daripada berbaring atau tidur dalam tempoh dua jam selepas makan

Sesetengah penghidap gastroparesis juga mungkin perlu mengambil ubat-ubatan untuk merangsang otot perut.

Ada juga beberapa jenis ubatan yang boleh digunakan untuk mengawal rasa loya dan muntah-muntah.

Kesimpulan

Kesan gula tinggi dalam darah ini sememangnya boleh menyebabkan gastroparesis.

Oleh itu, cuba ikuti tip pemakanan yang telah dinyatakan di atas bagi membantu anda mengawal masalah gastroparesis ini.


Bahaya Menggosok Mata!

Seseorang biasanya mempunyai tabiat menggosok mata sama ada akibat bendasing yang terbang masuk ke dalam mata atau apabila berasa letih dan mengantuk. Tindakan ini, secara faktanya adalah tabiat buruk dan boleh membawa kepasa pelbagai komplikasi risiko kesihatan terhadap mata.

Apakah akibat menggosok mata?

Menjejaskan penglihatan

Pertama sekali, menggosok mata boleh merosakkan penglihatan yang baik. Ini kerana menggosok memecahkan saluran darah di mata, menyebabkan percikan darah. Di samping itu, menggosok menyebabkan bulatan gelap yang baruk, yang anda sentiasa mahu menyingkirkan.

Konjungtivitis

Kesan konjungtivitis akibat daripada menggosok mata. Semua orang tahu bahawa tangan adalah tempat yang mengandungi banyak kuman. Oleh itu, apabila seseorang menggosok mata dengan tangan, kuman akan segera dipindahkan ke mata yang menyebabkan jangkitan.

Kerosakan kornea

Pada masa tertentu terdapat objek asing yang terpeangkap di dalam mata seseorang. Ketika itu, mereka dengan sengaja menggosok mata untuk mebuang objek berkenaan tanpa mengetahu bahawa tindakan itu sebenarnya boleh merosakkan kornea dengan menggarunya.

Begitu juga, menggosok mata terlalu kerap boleh menyebakan kornea menjadi semakin nipis. Keadaan ini dipanggil keratoconus yang menyebabkan penglihatan terganggu.

Keparahan masalah mata yang sedia ada

Bagi mereka yang menderita miopia atau glaukoma, menggosok mata akan memburukkan lagi penglihatan. Lebih serius, dengan meletakkan tekanan tambahan pada mata, ia boleh menjejaskan aliran darah ke mata, yang membawa kepada kerosakan saraf atau lebih teruk, kehilangan penglihatan yang kekal.

Bagaimana menghentikan tabiat menggosok mata?

Tabiat ini tidak sukar untuk ditinggalkan. Berikut tip untuk memastikan
 mata anda selamat dan sihat.

Sekiranya terdapat objek asing yang terperangkat pada mata anda, keluarkannya dengan mencuci mata seperti
sterile saline
 atau pelincir atau air mata palsu. Jika kaedah ini gagal, berjumpa doktor untuk mendapatkan bantuan. Cuba untuk tidak menggosok mata kerana anda sudah tahu komplikasinya.

Terdapat banyak titisan mata yang memberi manfaat kepada mata anda seperti air mata tiruan atau antihistamin. Bagi penghidap alahan, doktor mungkin mencadangkan titisan mata steriod.

Gunakan titisan mata dengan kerap untuk menjaga mata daripada terhidrasi sambil mengelakkan kekeringan, kegatalan atau kerengsaan.

Jika anda berdepan dengan mata kering, dapatkan bantuan perubatan daripada doktor untuk ubat-ubatan.

Selain itu, anda boleh diet untuk meningkatkan keadaan mata anda yang sihat. Anda boleh menggunakan lobak merah, ikan berlemak atau sayuran berdaun gelap, lada benggala oren. Selain itu,anda juga boleh mengambil makanan tambahan seperti Vitamin A, vitamin E, zink, kalsium atau minyak ikan.


4 Rahsia Tentang Shisha Anda Perlu Tahu

Shisha sangat popular di negara Arab. Di Malaysia pula, ia semakin mendapat tempat. Di sebalik rupanya yang
cool
dan menarik, mungkin ada beberapa fakta tentang shisha yang anda tidak tahu sebelum ini.

Ikuti 5 rahsia shisha anda perlu tahu.

1. Kesannya sama seperti merokok

Menghisap shisha atau asap rokok
secondhand
dikatakan mempunyai kesan yang sama seperti merokok. Kepercayaan yang mengatakan bahawa shisha tidak membahayakan adalah salah sama sekali. Bahkan kepercayaan inilah yang bahaya dan merosakkan penghisap shisha.

2. Shisha mengandungi lebih banyak karbon monoksida

Kandungan karbon monoksida di dalam shisha mungkin sama atau lebih banyak daripada rokok biasa. Karbon monoksida menggantikan oksigen di dalam sel darah merah membuatkannya susah menghantar oksigen kepada sel-sel di dalam badan.

3. Terdedah kepada ketagihan

Sama seperti merokok, menghisap shisha meningkatkan kadar nikotin di dalam darah serta meningkatkan kadar degupan jantung. Ia merangsang badan untuk melepaskan dopamine yang bertanggungjawab memberikan rasa gembira. Apabila badan anda sudah terbiasa dengan kegembiraan hasil dari pelepasan dopamine, badan anda akan sentiasa meminta lagi. Itulah ketagihan.

4. Anda menghisap lebih banyak asap berbanding rokok biasa

Kebiasaannya, menghisap shisha mengambil masa lebih lama berbanding rokok biasa. Ia memakan masa lebih kurang 20 hingga 80 minit. Dalam tempoh yang sama, seseorang mungkin boleh menghabiskan sehingga 100 batang rokok.

Hello Health Group
 tidak menyediakan nasihat perubatan, diagnosis atau rawatan.


Anak Gemar Makan Keju Tapi Ibu Tahu Tak Berapa Banyak Si Kecil Boleh Makan Sehari?

Makanan berisi keju seperti piza
, sering menjadi pilihan dalam pemakanan anak. Tetapi berapa jumlah pengambilan makanan hasil tenusu harian yang disarankan untuk kanak-kanak?

Untuk mendapatkan lebih banyak info tentang Keibubapaan, sila dapatkannya
di sini.

Kepelbagaian makanan hasil tenusu

Keju yang berbeza akan memberikan jumlah lemak, kalori, vitamin dan mineral berlainan.

Antara jenis keju yang ada di pasaran seperti parmesan, mozarella, keju kotej, keju krim tanpa lemak dan sebagainya.

Boleh terbayang keenakan keju, bukan?

Pun begitu, jangan dilupakan – keju boleh
mengandungi lemak tepu yang tinggi
, sebab itulah anda perlu mengawal saiz setiap hidangan yang diambil.

Keju termasuk dalam produk tenusu dan secara umumnya, keju dan
makanan tenusu lain adalah sumber tenaga, protein, kalsium dan vitamin A
 yang baik.

Satu bahagian keju boleh menjadi salah satu daripada 3 hidangan susu dan produk tenusu lain yang perlu diambil kanak-kanak setiap hari.

Pengambilan produk tenusu harian

Dalam
garis panduan pemakanan
 yang dikeluarkan Amerika Syarikat memberikan beberapa kejutan.

Salah satunya adalah kanak-kanak berusia 4 hingga 18 tahun tidak mengambil produk tenusu harian mengikut jumlah yang disyorkan.

Keadaan ini secara tidak langsung meletakkan kanak-kanak kepada risiko untuk mengalami kecederaan atau riket –
penyakit yang disebabkan oleh kekurangan vitamin D
 mengakibatkan tulang menjadi lembut.

Pengambilan makanan atau minuman hasil tenusu adalah penting dalam diet pemakanan harian.

Ini kerana selain
menjadi sumber karbohidrat
, protein dan lemak, ia kaya dengan vitamin dan mineral, termasuklah kalsium dan vitamin D.

Penting untuk tumbesaran anak

Umumnya, kalsium dan vitamin D penting dalam semua peringkat kehidupan seseorang individu, khususnya kanak-kanak.

Kalsium diperlukan untuk menjaga tulang kuat
. Manakala vitamin D mempunyai peranan penting untuk badan kita menyerap kalsium.

Jadi pengambilan susu mencukupi adalah penting bagi kanak-kanak yang aktif, terutamanya jika
mereka bergelar atlet muda.

Kanak-kanak lelaki dan perempuan berusia antara 4 hingga 8 tahun memerlukan 2.5 cawan hasil tenusu setiap hari.

Sementara anak yang berusia 9 hingga 18 tahun disarankan untuk mengambil 3 cawan tenusu sehari.

Bagi memenuhi saranan pengambilan produk tenusu harian untuk kanak-kanak dianggap perkara yang mudah kerana ia boleh diambil dalam pelbagai bentuk.

Antara produk tenusu yang boleh menjadi pilihan adalah seperti susu, yogurt dan keju merupakan
sumber kaya dengan kalsium.

Baca juga:

Makanan hasil tenusu rendah lemak

Berdasarkan panduan pemakanan baharu, ibu bapa turut disarankan untuk memasukkan susu tanpa lemak atau rendah lemak.

Garis panduan tersebut mengesyorkan produk tenusu tanpa lemak atau 1% berbanding 2% susu, susu penuh dan keju biasa kerana ia memberikan nutrien yang sama dan kurang lemak.

Saranan lain adalah untuk memilih susu dan yogurt lebih kerap daripada keju kerana kedua-duanya mengandungi kurang lemak tepu dan natrium, tetapi lebih tinggi kalium, vitamin A dan D.

Sekiranya anak mempunyai
masalah intoleransi laktosa,
 berikan mereka susu, yogurt dan keju tanpa laktosa.

Pilihan ini tetap memberikan jumlah kalsium, vitamin D dalam kuantiti yang sama selain mineral lain.

Susu soya juga merupakan pilihan yang baik
 kerana ia diperkaya dengan kalsium, vitamin D dan pelbagai vitamin dan mineral.

Diet pemakanan harian anak

Untuk membantu anak anda memenuhi pengambilan susu yang disyorkan, ibu boleh mencuba cadangan berikut:

Sarapan pagi

Susu tanpa lemak atau 1% lemak
bersama bijirin sarapan,
 smoothie atau oat mahupun diminum sahaja

Yogurt tanpa lemak atau rendah lemak dan buah

Masukkan sekeping keju ke dalam hidangan masakan telur seperti telur dadar atau telur hancur

Makan tengah hari

Yogurt tanpa lemak atau rendah lemak

Sekotak susu tanpa lemak atau 1% lemak

Letakkan keju rendah lemak bersama sandwic

Keju rendah lemak dan biskut

Keju kotej rendah lemak dan buah

Makan malam

1 cawan susu tanpa lemak atau 1% lemak

Masukkan keju rendah lemak bersama protein, salad, sayur-sayuran

Berapa usia sesuai perkenalkan keju sebagai makanan hasil tenusu kepada si manja?

Mesti ada ibu yang ingin mengetahui masa yang sesuai perkenalkan keju pada si kecil, bukan?

Sebaiknya anda bertanyakan kepada doktor sebelum memberikan keju kepada bayi apabila mereka sudah
mula mengambil makanan pejal
.

Ada pakar berpendapat keju selamat diberikan kepada
bayi seawal usia 6 bulan
.

Manakala sesetengah yang lain mengatakan lebih baik menunggu apabila si manja mencecah usia 8 hingga 10 bulan.

Berdasarkan perkongsian daripada Pusat Kawalan dan Pencegahan Penyakit (CDC), keju selamat diberikan dalam makanan harian anak ketika mereka berusia antara 7 hingga 8 bulan.

Walau bagaimanapun, untuk lebih kepastian dapatkan pandangan doktor mengenai panduan khusus bagi bayi anda kerana
setiap anak mempunyai perkembangan yang unik dan berbeza.

Paling penting, ibu bapa disarankan untuk menunggu 3 hingga 5 hari sebelum menawarkan makanan baharu kepada bayi.

Dengan cara ini, ia dapat membantu anda untuk mengesan tanda-tanda intoleransi atau
reaksi
alahan makanan
 seperti cirit-birit atau ruam.

Perkenalkan keju dan makanan hasil tenusu

Keju dan produk tenusu lain adalah makanan berkhasiat untuk anak-anak anda.

Jika anda baharu bercadang untuk memperkenalkannya dalam diet pemakanan anak, mulakan dalam jumlah yang kecil tetapi menyeronokkan.

Paling penting, elakkan memaksa mereka untuk mencubanya.


Bukan Semua Jenis Ubat Boleh Dimakan Pesakit Darah Tinggi, 4 Jenis Ini Antara Perlu Dielakkan!

Apabila anda mengambil ubatan bagi merawat tekanan darah tinggi (hipertensi), anda mesti memastikan ubatan tersebut berfungsi dengan efektif.
Mengelakkan sesetengah ubatan merupakan satu cara untuk mencapai matlamat.

Sesetengah ubatan boleh meningkatkan tekanan darah manakala sesetengah yang lain boleh bertindak balas dengan ubat tekanan darah anda, mengakibatkan ubat tersebut menjadi tidak efektif.

Artikel ini akan menerangkan beberapa jenis pengambilan ubat yang boleh menyebabkan
masalah hipertensi
 menjadi lebih tinggi.

Untuk mendapatkan lebih banyak info tentang Kesihatan Jantung, sila dapatkannya
di sini.

Ubat yang harus dielak untuk merawat tekanan darah tinggi

Berikut beberapa jenis ubat yang harus dielakkan pengambilannya untuk merawat tekanan darah tinggi.

#NSAID

NSAID adalah akronim untuk “Non-Steroidal Anti-Infammatory Drugs”, ia termasuklah ubatan preskripsi dan ubatan yang diperoleh dari farmasi.

Ubat ini adalah bagi melegakan keradangan yang disebabkan keadaan seperti arthritis, doctor kerap memberikan NSAID kepada pesakit. NSAID boleh menyebabkan tekanan darah meningkat lebih tinggi kerana ia membuatkan badan cuba mengekalkan bendalir dan mengurangkan fungsi buah pinggang.

 Maka, ia akan memberikan lebih stress kepada jantung dan buah pinggang. Beberapa jenis NSAID termasuklah aspirin, ibuprofen dan naproxen.

Merawat tekanan darah tinggi #Ubat batuk dan demam

Ubat batuk dan demam kebiasaannya mengandungi NSAID untuk melegakan sakit, jadi ia mampu
meningkatkan tekanan darah
. Tambahan lagi, ubat batuk dan demam.juga kebiasaannya mengandungi dekongestan.

Dekongestan (termasuk pseudoephedrine-dekongestan yang spesifik) mungkin membuatkan tekanan darah dan degupan jantung meningkat. A

nda mesti mengelak daripada mengambil ubat batuk dan demam yang mengandungi NSAID atau dekongestan.

Anda boleh mendapatkan nasihat doktor untuk ubatan bagi merawat simptom demam, selsema atau masalah sinus,seperti antihistamin atau semburan nasal.

Baca juga:

#Ubat sakit kepala migrain

Mekanisma sebahagian ubat
sakit kepala migrain
 ialah dengan menyempitkan saluran darah dalam kepala. Maka ia mampu melegakan kesakitan akibat migrain.

Tetapi ini mengakibatkan tekanan darah meningkat, kemungkinan ke paras yang berbahaya. Jadi ia bukan pilihan yang baik untuk merawat tekanan darah tinggi.

Merawat tekanan darah tinggi #Ubat kurangkan berat badan

Oleh kerana menahan selera makan mampu meningkatkan degupan jantung dan tekanan darah, sesetengah ubat untuk mengurangkan berat badan boleh menyebabkan sakit jantung menjadi lebih buruk.

Anda mestilah mengelakkan ubatan ini yang mengandungi antihypertensif.

Akhir sekali, bagi wanita yang mengandung dengan hipertensi boleh mengurangkan tekanan darah mereka dengan mengambil ubatan antihypertensive, tetapi yang lebih efektif ketika mengandung adalah tidak diketahui.

Matlamat terapi antihypertensive adalah untuk
mengurangkan tekanan darah
 dengan pantas tetapi selamat untuk ibu dan bayi dalam kandungan, ini bagi mengelakkan penurunan tekanan darah secara mendadak yang boleh menyebabkan pening dan mengganggu janin.

Anda harus berhati-hati dengan pengambilan ubat yang diambil, sila beritahu doktor sekiranya terdapat sebarang kesan sampingan seperti alergi, pening, muntah dan sebagainya.


Penjagaan Bayi Bulan Ke-33

Perkembangan & Pelakuan

Apa yang patut anak saya lakukan semasa tempoh ini?

Imaginasi sering memberikan kelahiran sementara terhadap raksasa, naga, hantu, dan makhluk misteri lain yang gelap supaya takut gelap adalah perkara biasa.

Keupayaan untuk mula mengira adalah dengan mengira langkah-langkahnya. Pertama, kanak-kanak dapat mengenal pasti apabila terdapat satu dan lebih daripada satu (walaupun tidak sama ada dua atau enam). Pada usia 2, kanak-kanak boleh bergantung kepada dua, dan dengan 3, dia boleh bergantung kepada tiga, tetapi jika dia boleh melakukannya sepanjang berjalan sehingga 10, dia mungkin belum benar-benar memahami lagi, dan boleh mengenal pasti, kuantiti adalah penamaan.

Apa yang patut anak saya bersedia lakukan?

Untuk membantu menenangkan anak anda:

Ambil ketakutan dengan serius. Jangan sekali-kali memperkecilkan atau membuat keseronokan fantasi anak anda.

Abaikan logik. Penjelasan pesakit bahawa tidak ada cara rakasa dapat hidup di dalam almari tetapi hanya pada waktu malam tidak akan dibasuh. Lihat bilik dari pandangan anak anda. Mungkin ada bayangan aneh yang benar-benar kelihatan seperti web labah-labah.

Cuba beberapa cahaya. Cahaya meyakinkan daripada lampu malam atau cahaya di lorong telah menewaskan banyak binatang yang menakutkan.

berikan lebih kasih sayang. Ketakutan sering menggambarkan beberapa kebimbangan lain dalam kehidupan anak anda; dia hanya mungkin mahu beberapa pelukan dan dakapan. Rutin tidur yang selamat dan selamat sebelum anak anda tersentuh juga penting.

Cara terbaik untuk menetapkan anak anda untuk kemahiran matematik kemudian bukan untuk melatihnya dalam menghitung dan menambah tetapi untuk menenun rujukan berangka ke zamannya. Membaca banyak buku membantu membangunkan pra-bacaan, pemahaman bahawa simbol tertentu di halaman berdiri untuk sesuatu yang lain. Kira langkah apabila anda berjalan atau blok semasa bermain. Menyediakan teka-teki yang kepingannya dalam bentuk yang berbeza (bulatan, segi empat, segitiga); mengenal pasti bentuk-bentuk ini adalah satu lagi jenis pra-bacaan.

Temu Janji Doktor

Apa yang patut berlaku kepada anak saya semasa menemui doktor?

Tilam basah pada waktu malam secara tiba0tiba boleh mengganggu waktu tidur yang sempurna anda. Ia tidak jelas kenapa kanak-kanak tidak boleh menghadapi sepanjang malam tanpa membuang air kecil, walaupun ia sudah biasa, terutama dalam kalangan lelaki dan selalu dilatih membuang di tandas. Teori termasuk tidur ultra-deep, pundi kencing kecil, dan perkembangan sistem saraf pusat yang lambat. Pembasahan katil mungkin genetik. Jumpa  doktor anak anda untuk nasihat.

Apa yang harus saya maklumkan kepada doktor?

Jika anda merasakan anak anda tidak mengikut jadual dengan percakapan atau tiba-tiba berhenti berkembang atau berundur, beritahu doktor anda. Skrin audiologi dan penilaian oleh ahli patologi bahasa percakapan dapat menentukan sesuatu seperti kehilangan pendengaran dan merancang pelan intervensi awal untuk membantu.

Apa Yang Dijangkakan

Apa yang saya bimbangkan?

Kadang-kadang kanak-kanak mengalami demam ringan. Ia mungkin gigi bayi terakhir anak anda, empat “geraham kedua,’ biasanya muncul antara 20 dan 33 bulan. Geraham cenderung untuk menjadi sangat menyakitkan kerana ia besar. Ia juga boleh menyebabkan daripada tidur yang lena untuk bangun menangis pada waktu malam.


Bila Si Manja Boleh Mula Makan Makanan Pejal? Ibu Bapa, Ini Jawapannya!

Memperkenalkan makanan pejal kepada si manja anda sudah pasti merupakan salah satu perkara yang sangat ditunggu-tunggu oleh ibu bapa
semasa tahun pertama bayi
. Pelbagai jenis tekstur dan rasa makanan perlu dicuba oleh si kecil pada masa akan datang dan makanan pejal merupakan langkah pertamanya!

Sebagai ibu bapa, sila galakkan bayi anda untuk mencuba makanan yang baru. Ini akan membuat mereka kebiasaan pada diri mereka apabila menginjak usia dewasa kelak. Persoalannya, bila ibu bapa boleh mula beri si manja makanan pejal? adakah terdapat panduan umur yang spesifik?

Bila si manja perlu mula makan makanan pejal?

The American Academy of Pediatrics
 (AAP) dan
World Health Organisation
 (WHO) mencadangkan anda untuk memperkenalkan makanan pejal kepada bayi sekitar usianya 4 hingga 6 bulan.

Ketika ini, sistem pencernaan si manja mungkin sudah berkembang ke tahap yang membolehkan ia memproses pelbagai jenis makanan yang diberikan kepada mereka.

Dalam beberapa kes, ibu bapa juga sebenarnya boleh mula memperkenalkan makanan pejal sedikit lewat dari usia yang sepatutnya iaitu sekitar usia bayi 7 bulan.

Memperkenalkan makanan pejal terlalu awal bukan idea yang baik kerana ia akan mengakibatkan pelbagai isu kesihatan kepada bayi. Walau bagaimanapun, menunggu sehingga 8 atau 9 bulan juga adalah terlalu lambat.

Tabiat pemakanan bayi amat sukar untuk diubah pada ketika ini. Secara amnya, si kecil anda sudah bersedia untuk makan makanan pejal apabila mereka sudah boleh:

Menegakkan kepala

Duduk dengan bantuan ibu bapa

Menunjukkan minat terhadap makanan

Menelan makanan tanpa sebarang paksaan

Fokus kepada daging, bijirin, kekacang dan sayur-sayuran

Daging merupakan pelengkap kepada susu ibu
. Ia kaya dengan zat besi dan zinc yang kurang dipunyai oleh susu badan.

Walau bagaimanapun, kebanyakan ibu bapa salah faham mengenai perkara ini dan mereka tidak seharusnya memberi daging kepada bayi seawal usia mereka.

Telur dan ikan merupakan pilihan yang baik.
Kekacang juga mengandungi protein dan zat besi
. Anda boleh memperkenalkan lentil, kacang kuda atau kacang tanah kepada si kecil anda.

Buah-buahan tidak akan memberi bayi anda nutrisi yang banyak namun dapat membekalkan kandungan air dan gula yang tinggi.

Anda juga boleh memberikan bayi anda sajian bijirin dua kali sehari untuk memastikan si kecil anda mendapatkan zat besi yang cukup.

Produk tenusu seperti keju
 dan yogurt juga sebenarnya boleh dihidangkan namun dalam amaun yang sedikit sahaja.

Kajian juga menunjukkan bahawa bayi dapat mengingati rasa makanan yang ibu mereka makan semasa sedang hamil.

Sebagai contoh, bayi berumur 3-10 bulan yang ibunya gemar minum jus lobak pada trimester terakhir kehamilan atau
 ketika menyusukan bayi
 lebih cenderung untuk menunjukkan minat terhadap bijirin yang diperbuat daripada jus lobak berbanding bahan yang lain.

Pun begitu, tidak terdapat sebarang jaminan jika si ibu gemar makan sayur brokoli, anaknya juga akan menyukainya.

 Semakin banyak dan pelbagai makanan sihat yang anda berikan kepada mereka, lebih besar peluang untuk bayi anda membesar dengan sihat.

Biar si manja menentukan amaun makanan pejal mereka

Anda perlu berhati-hati dengan tidak memberikan mereka terlalu banyak makanan dalam satu masa. Anda boleh memberikan mereka makanan yang baru hanya sekali dalam masa tiga hari.

Ini dapat mengelakkan si kecil anda daripada menjadi keliru selain membuat anda dapat mengenalpasti masalah pemakanan yang dialami oleh bayi.

Biarkan si manja anda sendiri menentukan amaun makanan mereka.

Memandangkan mereka mempunyai mekanisme yang dapat
mengesan kelaparan dalam diri mereka sendiri
, mereka dapat mengenalpasti jumlah kalori yang diperlukan tanpa sebarang bantuan.

Paksaan dan ugutan sama sekali tidak akan berkesan untuk membuat mereka makan selain mengakibatkan masalah pemakanan yang serius buat mereka apabila menginjak usia dewasa kelak.

Setiap bayi adalah berbeza. Oleh itu, reaksi mereka terhadap makanan juga adalah berlainan. Jadi, bersabarlah. Ia adalah kunci utama dalam proses memperkenalkan makanan pejal kepada si kecil.


Pernah Cuba Teknik Edging Saat Bersenggama? Ini Bantu Wanita Klimaks Berkali-Kali Tau!

Semua individu pasti mahukan kemuncak yang mengghairahkan atau
klimaks banyak kali sewaktu bersenggama bersama pasangan.

Untuk lelaki, kemuncak yang sangat diidamkan adalah apabila berkemampuan untuk tahan lama semasa berhubungan intim dan berejakulasi sepuasnya.

Untuk kaum wanita pula,
pastinya mencapai orgasma adalah keinginan yang sangat diidam-idamkan sewaktu bersenggama.

Malah, ada juga kaum wanita yang bukan sekadar inginkan orgasma itu berlaku, tetapi menginginkan klimaks banyak kali.

Bolehkah anda mencapai orgasma atau klimaks banyak kali sewaktu melakukan hubungan seksual
?

Jika tidak, jangan cepat mengalah.

Kami ada rahsia untuk wanita mendapat klimaks banyak kali sewaktu berhubungan bersama pasangan.

Jom baca apa yang kami sediakan di bawah ini.

Untuk mendapatkan lebih banyak info tentang Kesihatan Seksual, sila dapatkannya
di sini.

Bagaimanakah anda boleh tahu jika anda telah mencapai klimaks wanita atau tidak?

Sebelum mengetahui rahsia untuk mendapat klimaks banyak kali, adalah lebih elok anda memahami berkenaan keadaan klimaks itu sendiri terlebih dahulu.

Apabila seseorang wanita itu mencapai orgasma atau klimaks, faraj, rahim dan dubur mereka akan mengalami kontraksi yang cepat
 sebanyak antara 3 hingga 15 kali.

Kadangkala, bahagian tubuh yang lain seperti tangan, kaki dan abdomen turut mengalami kontraksi seperti ini.

Semasa orgasma, wanita kadangkala akan juga berejakulasi dan mengeluarkan cecair daripada urethra.

Cecair tersebut mengandungi campuran antara cairan putih daripada kelenjar peri-uretra Skene dan juga air kencing.

Apakah cara agar saya boleh klimaks banyak kali?

Seperti kaum lelaki, golongan wanita juga sememangnya mahukan hubungan seks yang berkualiti bersama pasangannya.

Sebagai seorang wanita, antara cara yang boleh anda lakukan untuk dapatkan klimaks banyak kali adalah seperti berikut:

#1. Cuba lakukan teknik
edging

Anda pasti tertanya-tanya apakah yang dimaksudkan dengan
 edging
 (penulis tidak dapat mencari terma yang paling hampir dengan maksud
edging
).

Edging
 adalah satu teknik di mana anda menaikkan nafsu anda sehingga anda rasakan seperti mahu klimaks.

Tetapi anda perlu berhenti sebelum anda mencapai klimaks.

Anda boleh melakukan
edging
 dengan pelbagai cara seperti bermain-main dengan faraj anda.

Goda diri sendiri sehingga anda rasa mahu klimaks, kemudiannya berhenti sebelum klimaks berlaku.

Ia sebenarnya adalah satu kaedah kawalan diri daripada mencapai klimaks.

Kaedah ini membantu anda untuk mendapatkan klimaks wanita yang lebih memuaskan selain meningkatkan stamina tubuh apabila bersetubuh bersama pasangan anda.

#2. Terokai rangsangan tubuh yang lain

Bahagian faraj wanita sememangnya adalah bahagian tubuh yang paling mudah dirangsang untuk menaikkan nafsu syahwat.

Tetapi jika anda ingin mendapatkan klimaks banyak kali sewaktu melakukan hubungan seks
, anda juga perlu mendapatkan rangsangan di kawasan lain tubuh anda.

Cuba terokai tubuh anda sendiri, berikan sedikit sentuhan dan kenal pasti bahagian manakah yang turut terangsang sehingga boleh menaikkan nafsu anda.

Sebagai contoh, bermain-main dengan payudara anda sendiri, menggosok-gosok di sekitar leher atau belakang telinga atau mungkin juga melalui urutan tubuh.

Jangan pelik jika urutan turut boleh menyebabkan anda menjadi
horny.

#3. Lakukan senaman Kegel

Jika anda tidak tahu apakah senaman Kegel
, jangan risau.

Buka YouTube dan ikuti sahaja cara seperti yang dilakukan melalui video tersebut.

Apabila anda telah mula lakukan senaman Kegel ini, anda mungkin akan menyedari perbezaan pada stamina
, sensasi dan kawalan ejakulasi tubuh memandangkan otot yang semakin meningkat naik.

Menguatkan otot lantai pelviks (pelvic floor muscle) melalui senaman ini boleh memberikan banyak kesan positif kepada tubuh.

Ini termasuklah membantu anda mengawal kencing dan meningkatkan sensasi yang lebih banyak sewaktu bersama pasangan.

#4. Elakkan melancap atau beronani

Semakin lama anda tidak melakukan seks bersama pasangan
atau beronani,
 maka anda akan menjadi semakin sensitif terhadap sebarang rangsangan yang akan berlaku.

Sekiranya rangsangan tubuh menjadi semakin meningkat, maka anda akan menjadi lebih mudah untuk berejakulasi dan mencapai klimaks banyak kali.

Cuba elakkan daripada melakukan hubungan seks atau melancap setiap hari
.

Anda mungkin boleh cuba mengehadkan hubungan seks kepada 2 kali sahaja dalam seminggu.

Ia akan membantu anda untuk menjadi lebih sensitif dan lebih terangsang apabila anda
melakukan seks
 bersama pasangan anda nanti.

#5.
Set
 dalam minda bahawa anda akan klimaks banyak kali

Kadangkala bukan soal fizikal atau tubuh badan yang perlu diambil berat, tetapi juga minda dan mental anda.

Apabila anda
mempunyai satu
mindset
 yang menyebabkan anda relaks dan hanya menikmati seks
, maka anda akan dapat menikmatinya dan menyebabkan anda menjadi lebih sensitif.

Oleh itu, cuba fikirkan bahawa anda mahu lakukan seks dengan lebih lama dan mencapai klimaks banyak kali bersama pasangan anda.

Ia akan menjadikan tubuh anda lebih relaks dan lebih bersedia ke arah itu.


Boleh Guna Susu Ibu Untuk Rawat Sakit Mata Bayi? Ini 11 Khasiat Lain Yang Anda Kena Tahu

Tahukah anda tentang manfaat susu ibu? Sebenarnya, susu badan bukan sekadar untuk mengenyangkan perut si manja, tetapi ia juga boleh digunakan sebagai alternatif rawatan di rumah.

Manfaat susu ibu sangat luas

Kaedah rawatan di rumah umumnya dianggap sebagai cara semula jadi untuk menyembuhkan sesuatu keadaan kesihatan atau penyakit yang kecil.

Biasanya ia merupakan amalan tradisi, budaya, adat istiadat atau ubatan tradisional yang diwarisi daripada seorang individu ke individu yang lain.

Harus diingatkan bahawa amalan rawatan di rumah ini tidak semestinya mempunyai bukti saintifik untuk mengesahkan keberkesanannya.

Adakalanya, ia mungkin boleh mendatangkan lebih banyak bahaya daripada kebaikan.

Jadi sebaiknya dapatkan nasihat doktor sebelum mencuba sebarang kaedah rawatan di rumah walaupun tidak dinafikan terdapat ribuan kelebihan dan manfaat susu ibu.

11 manfaat susu ibu dalam rawatan di rumah

Berikut dikongsikan 11 penggunaan susu badan sebagai alternatif menarik untuk dicuba di rumah.

 Jangkitan mata dan telinga

Ia adalah situasi biasa untuk
bayi baru lahir
 mengalami masalah saluran air mata yang tersumbat dan ia biasanya sembuh sendiri.

Namun adakalanya ia boleh menyebabkan jangkitan dan cecair yang dikeluarkan daripada mata si manja akan mencacatkan kecomelan wajah mereka.

Dalam sesetengah budaya, susu badan digunakan untuk merawat jangkitan mata serta
masalah mata
 merah, kongjungtivitis.

Malahan, manfaat susu ibu juga dikatakan boleh menyembuhkan
jangkitan pada telinga
.

 Torehan, kesan terbakar atau luka kecil

Susu badan dikatakan berkesan untuk menyembuhkan luka, kesan terbakar atau torehan kecil sebagai rawatan di rumah.

Bahkan menggunakan susu ibu dapat mencegah daripada berlakunya jangkitan.

 Menguatkan sistem imun

Jika si manja kurang sihat, berikan mereka
menyusu susu ibu
.
 Ia dikatakan dapat meningkatkan sistem ketahanan badan dan memendekkan serta mengurangkan selesema yang dialami.

 Ketuat

Sebagai rawatan di rumah, susu juga boleh digunakan untuk
merawat ketuat
.

Dengan meletakkan susu ibu padanya, ia akan menyebabkan ketuat kering dan jatuh. Berkesankah? Cubalah dahulu!

 Gatal dan sengatan

Jangan tidak tahu, manfaat susu ibu juga berkesan untuk menghilangkan sengatan dan kegatalan kesan gigitan serangga, sengatan lebah, cacar air dan racun daripada ivy, sumac serta oak.

Ternyata sifat susu badan yang menenangkan dan kaya antibakteria dapat membantu memulihkan kawasan terjejas itu.

 Puting sakit atau luka

Antara kebimbangan ibu menyusu adalah
masalah puting yang sakit atau luka
 kesan daripada
proses penyusuan
.

Tetapi usah risau, anda mempunyai ubat ajaib yang boleh membantu melega dan menyembuhkan keadaan tersebut dengan menggunakan susu ibu.

Tak percaya? Namun, itulah manfaat susu ibu.

Apa yang perlu dilakukan hanyalah menitiskan sedikit susu ke puting selepas selesai penyusuan dan biarkan ia mengering dengan sendiri.

 Membersihkan kulit

Dalam beberapa kes, susu badan juga dikatakan boleh digunakan untuk membersihkan kulit,
menanggalkan solekan
 serta membersihkan jerawat.

 Hidung tersumbat

Penyedut hidung atau penggunaan jarum suntikan getah penting untuk membantu membersih dan melegakan masalah hidung tersumbat yang dialami
bayi baru lahir
.

Ada ibu yang menggunakan alat tersebut dengan larutan garam pelembap pada hidung bayi sebelum menyedut hingus keluar.

Hakikatnya susu ibu juga boleh digunakan memandangkan ia mempunyai fungsi melawan dan antikeradangan.

Di samping itu, tidak seperti air garam yang masin, bayi juga sudah tentu mengenali rasa susu badan. Maka mereka akan berasa kurang terganggu jika tertelan ketika proses berlangsung.

 Pelembap kulit

Seperti yang dinyatakan
susu ibu dapat melegakan puting yang sakit
. Ini bermakna ia juga berkesan untuk masalah dermatitis atopik ringan hingga sederhana seperti ekzema.

Ada yang mengatakan bahawa ia turut membantu melegakan bibir pecah dan merawat masalah ruam lampin.

Dalam kajian yang dilakukan pada 2013 mendapati, manfaat susu ibu berkesan seperti penggunaan hidrokortison pada bayi dengan masalah ruam lampin.

 Penyembuhan khatan

Ada sesetengah ibu bapa yang mendakwa susu badan boleh digunakan untuk mencegah dan merawat jangkitan pada
bahagian berkhatan
.

 Sakit tekak

Ada yang mengatakan masalah sakit tekak juga boleh dirawat menggunakan susu ibu. Apa yang perlu dilakukan hanyalah dengan berkumur menggunakan susu badan tersebut.

Langkah berjaga-jaga

Susu ibu segar (tidak dipasteur boleh mengandungi jangkitan bakteria dan kulat berbahaya, seperti streptococcus, staphylococcus, dan candida (yeast).

Ia juga berisiko untuk menyebarkan jangkitan virus termasuk
sitomegalovirus
 (CMV), virus
herpes simplex
 dan
human immunodeficiency virus
 (HIV).

Oleh sebab itu jika anda ingin meletakkan susu ibu segar ke dalam mata atau telinga, atau pada luka di kulit, terdapat risiko untuk berlakunya komplikasi, penyakit, dan jangkitan.

Untuk mendapatkan lebih kepastian, anda disaran mendapatkan rundingan dan pandangan doktor sebelum mencubanya, okay?


Antroskopi Siku

Definisi

Apa itu Antroskopi Siku?

Artroskopi siku anda membolehkan pakar bedah anda untuk mendiagnosis dan merawat masalah yang menjejaskan sendi, tanpa memerlukan potongan besar pada kulit anda. Ini boleh mengurangkan jumlah kesakitan yang anda rasakan dan mempercepat pemulihan anda.

Artroskopi (pembedahan lubang kunci) melibatkan pemeriksaan di dalam siku anda menggunakan teleskop yang dimasukkan melalui potongan kecil pada kulit anda. Pakar bedah anda sepatutnya dapat merawat beberapa masalah menggunakan alat pembedahan khas.

Mengapa Artroskopi siku dilakukan?

Matlamatnya adalah untuk memastikan dengan tepat apakah masalah tersebut dan untuk kebanyakan orang, masalah tersebut dapat dirawat pada masa yang sama.

Doktor anda mungkin mengesyorkan artroskopi siku jika anda mempunyai keadaan yang menyakitkan yang tidak menunjukkan perubahan terhadap rawatan tanpa bedah. Rawatan tanpa bedah termasuk rehat, terapi fizikal, dan ubat-ubatan atau suntikan yang boleh mengurangkan keradangan. Keradangan adalah salah satu reaksi biasa badan anda terhadap kecederaan atau penyakit. Keradangan menyebabkan bengkak, sakit, dan kekakuan dalam sendi siku yang cedera atau berpenyakit.

Kecederaan, lewah guna, dan haus dan lusuh berkaitan umur yang biasanya menyebabkan kebanyakan masalah siku. Artroskopi siku boleh melegakan simptom yang menyakitkan disebabkan pelbagai masalah yang merosakkan permukaan tulang rawan dan tisu lembut lain yang mengelilingi sendi. Artroskopi siku juga mungkin disyorkan untuk mengeluarkan kepingan tulang dan tulang rawan yang longgar, atau melepaskan tisu parut yang menghalang gerakan.

Simptom-simptom

Apakah risiko Artroskopi siku?

Oleh sebab pesakit mempunyai keadaan siku yang berbeza-beza, masa pemulihan yang lengkap adalah berbeza untuk semua orang.

Sekiranya anda hanya menjalani pembaikan kecil, anda mungkin tidak memerlukan splin dan pelbagai gerakan dan fungsi anda boleh kembali selepas tempoh pemulihan yang singkat. Anda mungkin dapat kembali ke tempat kerja atau sekolah dalam masa beberapa hari selepas prosedur anda.

Ia mengambil masa yang lebih lama untuk pulih dari prosedur yang lebih rumit. Walaupun saiz insisi adalah kecil dalam artroskopi, kerosakan yang meluas dalam sendi boleh diperbaiki dengan prosedur tersebut.

Anda harus berbincang dengan doktor anda sebelum pembedahan tentang kemungkinan beberapa kesan sampingan. Untuk diagnosis, imbasan CT dan MRI boleh menggantikan artroskopi, tetapi anda masih memerlukan artroskopi untuk merawat masalah ini. Beberapa kesan sampingan yang mungkin berlaku adalah:

Pendarahan ke dalam sendi;

Jangkitan di dalam sendi siku anda

Sakit yang teruk, kekakuan dan hilang guna lengan dan tangan anda (sindrom sakit kompleks sekawasan)

Kerosakan saraf;

Kerosakan saraf radial;

Adalah penting anda memahami risiko dan komplikasi sebelum menjalani pembedahan ini. Sekiranya anda mempunyai sebarang pertanyaan, sila berunding dengan doktor atau pakar bedah anda untuk maklumat lanjut.

Apakah persediaan yang perlu saya lakukan sebelum menjalani Artroskopi siku?

Pembedahan biasanya dilakukan di bawah anestetik am. Anda harus diberikan arahan yang jelas untuk diikuti sebelum pembedahan, termasuk sama ada anda boleh makan apa-apa pada waktu yang akan datang. Dalam kebanyakan kes, anda sepatutnya mula berpuasa kira-kira enam jam sebelum prosedur anda. Anda mungkin boleh minum cecair, seperti kopi, sehingga beberapa jam sebelum pembedahan anda.

Punca

Apa yang berlaku semasa Artroskopi siku?

Pembedahan ini biasanya mengambil masa selama 30 minit.

Pakar bedah anda biasanya akan membuat dua hingga empat potongan kecil di sekeliling sendi. Mereka akan memasukkan teleskop kecil melalui salah satu potongan supaya mereka boleh memeriksa sendi. Mereka akan memasukkan instrumen pembedahan melalui potongan lain jika perlu untuk merawat sebarang masalah dengan sendi.

Jika anda mempunyai sebarang pertanyaan atau kebimbangan, sila berunding dengan doktor atau pakar bedah anda untuk maklumat lanjut.

Faktor-faktor Risiko

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Apa yang berlaku selepas Artroskopi siku?

Anda sepatutnya boleh balik ke rumah pada hari yang sama.

Ahli fisioterapi mungkin memberi latihan dan nasihat untuk membantu anda pulih dari pembedahan. Ia boleh mengambil masa beberapa minggu untuk kembali melakukan aktiviti seperti biasa.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.

Perubahan gaya hidup & rawatan sampingan

Bersenam secara kerap akan membantu anda untuk kembali ke aktiviti normal secepat mungkin. Sebelum anda mula bersenam, minta nasihat pasukan penjagaan kesihatan anda atau doktor anda.

Kebanyakan orang dapat merasakan perubahan besar tetapi memerlukan masa untuk rasa sakit berkurang dan meningkatkan pergerakan. Simptom-simptom sering kali kembali selepas satu jangka masa.


Mengapa Kes Denggi Tinggi di Malaysia?

Setiap tahun, kempen demam denggi terus dijalankan. Setiap tahun juga, ada sahaja ahli keluarga atau kenalan yang terkena demam denggi. Persoalannya, mengapa kes demam denggi tinggi di Malaysia?

Untuk menjawab persoalan itu, terdapat 3 faktor utama yang perlu diberikan perhatian: entemologi, meteorologi, epidemiologi.

1. Entemologi

Entemologi adalah cabang ilmu daripada bidang zoologi, yang membincangkan tentang serangga. Dalam kes denggi,
nyamuk aedes
 serta kitaran hidupnya.

Ini adalah faktor yang sangat penting kerana tanpa nyamuk, virus denggi tidak akan tersebar dan menjangkiti manusia. Oleh itu, kawalan terhadap nyamuk menjadi faktor yang mendesak dalam menguruskan kes demam denggi. Semakin tinggi kepadatan nyamuk di satu kawasan, semakin banyak kes yang dilaporkan.

Malah, pengawalan faktor entemologi ini merupakan langkah utama yang sedang dijalankan di Malaysia dalam menurunkan bilangan jangkitan. Bermula daripada rumah anda sendiri, tindakan harus diambil dengan memastikan tempat-tempat pembiakan nyamuk dihapuskan.

Dalam masa yang sama, pihak berkuasa berperanan melakukan fogging serta menguatkuasakan undang-undang berkaitan.

2. Meteorologi

Metereologi adalah cabang ilmu yang mengkaji tentang cuaca dan iklim di sesuatu tempat. Ia juga merupakan faktor utama yang menyumbang kepada kes denggi yang tinggi di Malaysia.

Malaysia adalah sebuah negara tropikal, iaitu terletak di atas garisan khatulistiwa. Cuaca di Malaysia adalah panas, lembap dan hujan sepanjang tahun. Faktor seperti angin monsun juga mempengaruhi kekerapan hujan di kawasan tertentu. Contohnya, kawasan pantai timur Semenanjung Malaysia mengalami hujan lebih lebat antara pertengahan Oktober dan Januari disebabkan angin monsun timur laut.

Cuaca sebegini adalah sangat kondusif dalam menggalakkan pembiakan nyamuk aedes. Oleh sebab itu, negara-negara tropikal yang lain seperti Indonesia, Brazil dan Mexico juga mencatatkan bilangan kes yang tinggi.

3. Epidemiologi

Epidemiologi pula adalah bidang perubatan yang berkaitan tentang bilangan dan kelaziman kes serta langkah-langkah pencegahan yang boleh diambil.

Dalam isu demam denggi, faktor penting dari sudut epidemiologi adalah pemakluman kes baru kepada Pejabat Kesihatan Daerah serta langkah-langkah pencegahan segera di kawasan terbabit, di samping pengumpulan data kes sepanjang tahun di seluruh kawasan.

Pemakluman kes baru dengan pantas membolehkan intervensi atau langkah pencegahan di kawasan terbabit diambil segera, seterusnya mengurangkan peningkatkan bilangan kes di kawasan yang sama. Selain itu, data-data yang ada membolehkan usaha berfokus dijalankan di kawasan yang mencatatkan kes tinggi. Hal ini adalah lebih efektif dan menjimatkan kos serta membantu mencari punca bilangan kes yang tinggi di kawasan tertentu.

Lebih banyak kajian harus dijalankan dalam melihat pola kes demam denggi di Malaysia. Langkah-langkah pendidikan, pencegahan, pengawalan serta rawatan perlu dipertingkatkan dari semasa ke semasa.


Rasa Pedih Ketika Kencing Selepas Seks? Mungkin Anda Terkena Jangkitan Saluran Kencing

Mengalami jangkitan saluran kencing (UTI) selepas seks adalah keadaan biasa yang berlaku pada wanita. Ini yang perlu anda fahami mengapa
masalah UTI
 cenderung untuk dialami.

Untuk mendapatkan lebih banyak info tentang Urologi, sila dapatkannya
di sini.

Jangkitan saluran kencing

Kehamilan dan
jangkitan kelamin (STD)
 bukanlah satu-satunya kesan selepas seks.

Bagi sesetengah wanita, jangkitan saluran kencing juga boleh menjadi antara kesannya.

Keadaan anatomi tubuh dikatakan sebagai punca mengapa UTI atau turut dikenali sebagai
jangkitan pundi kencing
 lebih kerap dialami wanita berbanding lelaki.

Walau bagaimanapun, langkah berjaga-jaga yang betul akan dapat membantu mengurangkan risiko ia terjadi kepada anda.

Punca UTI selepas seks?

Uretra adalah tiub di mana
air kencing dikeluarkan daripada tubuh
 melalui pundi kencing.

Bagi wanita, tiub ini umumnya lebih pendek, menjadikan bakteria lebih cepat dan mudah memasuki bukaan dan menyusup masuk ke pundi kencing.

Bakteria yang menyebabkan UTI hidup di
kawasan sekitar dubur
 dan
hubungan seks
 boleh membawanya ke arah depan (faraj).

Keadaan itu membolehkan bakteria naik ke uretra, seterusnya ke pundi kencing dan membiak. Akhirnya berlakunya jangkitan saluran kencing.

Apakah simptom UTI?

Sudah tentu gejalanya akan berkaitan dengan kekerapan dan kualiti air kencing.

Wanita yang menderita jangkitan ini sama ada mereka mengalaminya selepas seks atau cara lain, akan mempunyai
keinginan kuat untuk membuang air kecil.

Selain itu, anda mungkian akan perasan nanah keluar daripada uretra
 dan mungkin mengalami kesakitan serta
sensasi terbakar semasa kencing
 merupakan antara simptomnya.

Individu dengan jangkitan saluran kencing juga mungkin akan demam, menggigil, sakit pada bahagian belakang atas, sisi atau sekitar pinggul.

Risiko jangkitan saluran kencing selepas seks

Anda mungkin tidak akan mengalami UTI setiap kali selepas melakukan hubungan intim. Tetapi anda mungkin berasa seperti dijangkiti jika sering mengalami jangkitan ini.

Seks sememangnya boleh menjadi pencetus kepada jangkitan pundi kencing ini.

Bahkan, jangkitan ini turut diberikan nama jolokan
honeymoon cystitis
 – merupakan nama lain untuk jangkitan pada pundi kencing – berlaku kerana
hubungan seks
ual yang kerap.

Punca lain untuk mendapat jangkitan UTI berulang adalah:

Mempunyai pasangan seks baharu

Menghidap diabetes
 atau prolaps organ pelvis

Tempoh peralihan kepada menopaus

Mengalami kesukaran untuk mengosongkan pundi kencing sepenuhnya

Lelaki juga berisiko untuk dijangkiti UTI, cuma ia lebih jarang untuk berlaku berbanding wanita
.

Mencegah UTI jika aktif secara seksual

Anda tidak perlu menolak ajakan seks untuk mencegah jangkitan ini.

Berikut ada beberapa langkah yang boleh diambil untuk meminimumkan risiko pembiakan bakteria dan mengurangkan kecenderungan mendapat jangkitan saluran kencing selepas seks.

1. Buang air sebelum dan selepas

Tindakan ini boleh membantu membersihkan sistem dan mencegah bakteria daripada memasuki saluran kencing.

2. Cuci kemaluan

Bersihkan kawasan kemaluan dan dubur. Pastikan anda mengelap daripada depan ke belakang sahaja.

Lakukannya sebelum dan selepas
hubungan kelamin
.

3. Kekal terhidrat

Pastikan
pengambilan cecair anda mencukupi.

Anda juga digalakkan untuk meminum segelas air selepas melakukan hubungan seks. Ia dapat membantu membersihkan saluran kencing anda daripada bakteria yang tidak diingini.

4. Pelincir faraj

Jika
faraj kering
, anda disarankan untuk
menggunakan pelincir faraj
.

Ini kerana geseran semasa hubungan seksual boleh merengsakan uretra.

5.
Kawalan kontraseptif

Pertimbangkan untuk menggunakan alat kawalan kelahiran tertentu.

Jika anda terdedah kepada jangkitan saluran kencing, elakkan daripada menggunakan kaedah diafragma atau spermisida sebagai
pilihan pencegahan kehamilan
.

Ini kerana ia boleh menyebabkan kemasukan bakteria jahat dan membunuh bakteria baik yang berfungsi menjaga kesihatan faraj.

6. Elakkan meruang

Hindari tabiat meruang (douche),
 semburan atau meletakkan sebarang serbuk pada kawasan kemaluan.

Tindakan tersebut boleh menyingkirkan bakteria pelindung dalam faraj sekali gus meningkatkan risiko jangkitan UTI.

Elakkan seks untuk sementara waktu

Secara amnya, jika anda mengalami jangkitan saluran kencing, anda amat dinasihatkan untuk tidak melakukan sebarang aktiviti persetubuhan buat sementara.

Sekiranya perlu, anda boleh bertanyakan kepada doktor bilakah masa yang tepat dan sesuai untuk meneruskan dan melakukan aktiviti seksual.

Tidak boleh melakukan hubungan seks bukanlah bermakna anda harus mengelakkan sebarang
hubungan romantis dengan pasangan
.

Ciuman, pelukan manja dan sebarang hubungan intim dan emosi lain masih boleh dilakukan.


Alami Kaki Bengkak Semasa Hamil? Ini Punca Dan Tip Untuk Ibu Atasinya

Masalah kaki bengkak semasa hamil adalah keadaan biasa untuk terjadi. Tetapi apa puncanya, ya?

Semasa anda memasuki trimester kedua kehamilan, kasut akan mula rasa sedikit ketat kerana kaki anda sedang mengembang.

Ia boleh menyebabkan anda tidak selesa. Berita baiknya terdapat cara untuk anda berasa lebih selesa dan kaki kurang mengembung.

Untuk mendapatkan lebih banyak info tentang Kehamilan, sila dapatkannya
di sini.

Kaki bengkak semasa hamil

Apa yang anda sedang alami ini dinamakan edema – iaitu keadaan di mana lebihan cecair terkumpul pada tisu anda.

Kira-kira tiga perempat daripada wanita hamil terjejas disebabkan edema, di mana mereka mula mengalami gejala ini sekitar minggu ke-22 hingga
minggu ke-27 kehamilan.

Semasa trimester ketiga, edema boleh jadi lebih teruk jika anda mengalami lebihan cecair amniotik atau jika anda
hamil kembar.

Masalah bengkak lebih menjadi-jadi semasa musim panas dan semakin anda hampir dengan tarikh bersalin.

Walau bagaimanapun,
selepas anda melahirkan bayi,
 masalah bengkak kaki anda akan berkurangan.

Masalah pembengkakan ini berlaku kerana badan anda menahan cecair untuk menyokong anda dan bayi dalam kandungan.

Cecair tersebut akan kekal dalam sel anda dan membenarkan aliran darah meningkat. Ini akan menyebabkan buku lali dan kaki anda, juga tangan anda turut mengembang.

Dalam pada itu, uterus akan menekan saluran darah anda membawa kepada kaki. Apabila urat menjadi sempit, darah akan mula berkumpul pada kaki anda dan menyebabkan bengkak kaki.

Baca juga:

Cara mengurangkan kaki bengkak

Sebenarnya, masalah kaki bengkak semasa hamil adalah normal. Akan tetapi, jika anda rasa tidak selesa, berikut ada beberapa tips yang boleh anda cuba:

Baring mengiring untuk mengurangkan darah berkumpul pada kaki

Tinggikan kaki anda. Contohnya, letakkan kusyen di bawah kaki anda
semasa anda berbaring
, atau
letakkan bangku kecil di bawah meja kerja anda di pejabat

Pakai kasut yang selesa yang boleh memuatkan kaki anda yang bengkak. Elakkan kasut yang ketat yang boleh menekan kaki anda

Jangan silangkan kaki atau buku lali semasa duduk

Elakkan berdiri terlalu lama.
Kerap berjalan
sebentar untuk membantu melancarkan perjalanan darah

Jangan pakai sarung kaki atau stoking yang ketat terutama yang menakan di bahagian buku lali atau betis. Tanggalkannya sebelum anda turun dari katil supaya darah tidak sempat berkumpul pada buku lali anda

Minum banyak air

Kerap bersenam seperti berjalan atau menunggang basikal senaman.
Berenang
dan kelas aerobik air juga baik untuk mengurangkan masalah kaki bengkak

Jika anda malas untuk bergerak daripada tempat duduk anda, bongkokkan dan buat regangan kaki naik ke atas dan ke bawah, atau anda boleh pusingkan kaki secara membulat

Makan makanan seimbang dan elakkan makanan ringan. Pilih
makanan yang kaya dengan vitamin C
 dan E.

Sumber baik untuk vitamin C termasuklah: buah sitrus, lada merah dan hijau, tembikai, ubi kentang, tomato, strawberi, kubis, dan brokoli.

Makanan kaya dengan vitamin E termasuklah minyak sayuran (terutamanya minyak jagung, soya dan germa gandum), biji bunga matahari, germa gandum, jagung manis,
kacang gajus, dan kacang badam.

Jangan terlalu bimbang anda mengalami kaki bengkak semasa hamil. Selepas bersalin, masalah edema anda ini akan hilang.


Sakitnya Jika Kena Buasir Ketika Hamil! Ikut 11 Cara Ini Untuk Cegah & Rawat!

Buasir adalah sejenis
penyakit yang boleh terjadi pada sesiapa sahaja
termasuklah individu yang sedang hamil. Persoalannya, apakah kesan buasir kepada ibu mengandung?

Adakah kehamilan itu akan terjejas? Tenang, sila ikuti artikel ini untuk mengetahui mengenai buasir ketika hamil dengan lebih lanjut!

Apakah itu buasir?

Buasir atau hemoroid merupakan satu kondisi urat simpul (vena varikos) yang berlaku di bahagian dubur.

Di dalam saluran dubur yang menghubungkan rektum dengan anus, terdapat beberapa saluran darah lembut yang
 akan membantu individu ketika membuang air besar dengan merembeskan mukus.

Hemoroid akan terjadi apabila terdapat pembengkakan pada saluran-saluran darah ini.

Saluran darah yang membengkak ini akan terkeluar semasa atau selepas anda membuang air besar dan seterusnya
 akan membentuk sebuah benjolan yang kecil dan lembut.

Benjolan ini boleh dirasai oleh anda
dan akan mendatangkan
kegatalan serta kesakitan.
 Ini juga merupakan kesan buasir kepada ibu mengandung.

Jadi, sila berjumpa doktor sekiranya anda berasa tidak selesa pada punggung anda ya!

Ibu hamil juga boleh mengalaminya? Apa kesan buasir kepada ibu mengandung?

Buasir juga boleh terjadi ketika sedang hamil.

Kondisi ini mungkin akan terjadi kepada ibu hamil terutamanya
 ketika trimester ketiga kehamilan
.

Ini kerana pada ketika ini rahim akan memberi tekanan kepada urat-urat di sekitarnya lalu menyebabkan saluran darah membengkak.

Selain itu, ibu hamil cenderung mengalami hemoroid dan juga sembelit atas faktor perubahan hormon yang berlaku dalam badan.

Perubahan hormon ini akan mengakibatkan sistem pencernaan badan menjadi lemah sekali gus meninggikan kesan buasir kepada ibu mengandung.

Antara punca lain ibu hamil mengalami masalah hemoroid adalah
pengambilan vitamin pranatal
.

Meskipun tujuan utama pengambilan vitamin tersebut adalah memastikan kesihatan bayi dan ibu, namun vitamin-vitamin ini turut hadir dengan besi sintetik yang boleh menyumbang kepada masalah sembelit.

Bukan sahaja ketika sedang hamil, hemoroid juga berisiko terjadi ketika ibu hamil sedang dalam proses melahirkan bayi.

Buasir mungkin akan berlaku ketika ibu hamil meneran untuk menolak bayi keluar.

Cara mencegah kesan buasir kepada ibu mengandung

Bak kata pepatah, mencegah adalah lebih baik daripada mengubati.

Oleh itu, sebelum mengalaminya, wajar untuk ibu hamil cuba untuk mengambil langkah awal mencegah hemoroid bagi mengelakkan kesan buasir kepada ibu mengandung.

Berikut merupakan beberapa tip mencegah buasir ketika hamil:

Minum air secukupnya iaitu sekurang-kurangnya 8 gelas sehari
 untuk mengelakkan hidrasi

Makan makanan yang mempunyai serat tinggi dan banyakkan makan buah-buahan dan sayur-sayuran

Segera ke tandas untuk membuang air untuk mengelakkan najis kering dan keras

Ketika sedang membuang air besar, julurkan kaki ke atas bangku. Ini akan membantu meluaskan ruang untuk mengeluarkan najis

Lakukan senaman sekerap mungkin

Berjumpa pakar obstetrik untuk mendapatkan
preskripsi julap yang selamat
 diambil ketika hamil

Bagaimanakah merawat buasir ketika hamil?

Sekiranya keadaan ini sudah terjadi, anda tidak perlu risau kerana kondisi ini boleh dirawat dan diubati. Perkara  yang paling penting adalah segera berhubung dengan pakar perubatan.

Berikut merupakan beberapa tip merawat buasir ketika hamil:

Gunakan tekanan sejuk seperti plastik berisi ais untuk mengurangkan bengkak serta melegakan kesakitan dan kegatalan di sekitar kawasan buasir

Cuci kawasan hemoroid dengan lembut dan bersih setiap kali selepas membuang air besar kemudian keringkannya dengan tisu

Elakkan menggaru kawasan buasir kerana perbuatan ini hanya akan menjadikannya lebih teruk

Gunakan jari anda untuk menolak masuk buasir yang terkeluar itu perlahan-lahan

Berjumpa doktor untuk mendapatkan
preskripsi ubat sapu atau ubat supositori
 yang perlu dimasukkan ke dalam dubur untuk melegakan kegatalan dan kesakitan

Dalam kebanyakan kes, hemoroid akan mengecut dan kesan buasir kepada ibu mengandung sembuh dengan sendirinya apabila tubuh badan anda sudah
pulih sepenuhnya selepas melahirkan bayi
.

Pun begitu, terdapat juga kes-kes di mana kondisi buasir ini berada pada tahap yang teruk.

Kes sebegini memerlukan rawatan yang lebih drastik contohnya penggunaan suntikan bahan kimia, cahaya inframerah ataupun penggunaan gelang getah untuk mengikat dasar buasir sehingga ia mengecut dengan sendiri.

Sekiranya anda mengesyaki bahawa anda mungkin sedang mengalami hemoroid,
 segera berjumpa doktor untuk mendapatkan rawatan lanjut okay
!


Potong Kaki, Komplikasi Lazim Diabetes! Ini Yang Anda Perlu Tahu

Sebut sahaja penyakit
diabetes
, perkara lazim yang akan bermain di fikiran adalah “Alamak! Kena potong kaki lah aku nanti.”
Prosedur
potong kaki kencing manis
 ataupun amputasi adalah komplikasi yang cukup digeruni. Tetapi, mengapa ada yang perlu potong kaki diabetes?

Jom, baca artikel kami untuk informasi lebih lanjut!

Untuk mendapatkan lebih banyak info berkenaan Kencing Manis, anda boleh klik
di sini
.

Mengapa ada yang perlu potong kaki diabetes?

Berbeza dengan komplikasi lain yang boleh membawa maut (
seperti serangan jantung
), seseorang yang telah menjalani amputasi terpaksa meneruskan kehidupan dengan ketiadaan anggota badan penting di samping menghidap gangguan sistemik lain akibat diabetes.

Namun yang demikian, berita baiknya adalah prosedur potong kaki kencing manis ini bukanlah sesuatu yang akan dilalui oleh semua pesakit diabetes.

Bergantung kepada indikasi dan kawalan penyakit, penghidap diabetes mampu untuk meneruskan kehidupan tanpa perlu mengorbankan mana-mana anggota badan.

Diabetes adalah satu penyakit yang sistemik, bermakna kesannya terhadap tubuh badan adalah menyeluruh. Ia boleh mengakibatkan kerosakan buah pinggang (
nefropati
), gangguan penglihatan (retionpati) dan juga gangguan pada sistem saraf (
neuropati
).

Pada salur darah pula, ia boleh menyebabkan
penyakit arteri periferi
 (PAD). Dalam PAD, salur darah menjadi semakin sempit dan integriti dinding salur darah turut terjejas.

Ini akan mengganggu kelancaran aliran darah ke bahagian periferi badan (kaki, ibu jari). Bekalan darah beroksigen adalah penting untuk kemandirian sel-sel dan tisu-tisu badan di kawasan tersebut, khususnya bahagian kulit dan saraf.

Integriti kulit yang terjejas akan menyebabkan luka lambat sembuh dan kadar pemulihan berlaku dengan tidak optimum. Bahagian luka yang terbuka ini akan bertindak sebagai pintu masuk untuk
jangkitan bakteria.

Sebab itulah, ada yang potong kaki diabetes!

Baca juga:

Neuropati Diabetes, Komplikasi Kencing Manis Yang Patut Anda Tahu!

Demam Diabetes? Ada 3 Sebab Orang Kencing Manis Selalu Alami Demam!

Jika berlaku sekali neuropati diabetes, seseorang itu tidak akan berasa sakit di bahagian tersebut walaupun lukanya dalam atau besar.

Ini menyebabkan penghidap diabetes itu berkemungkinan besar untuk tidak menyedari bahawa adanya
luka pada anggota badan mereka
.

Kesemua faktor ini akan meningkatkan kecenderungan untuk berlakunya kerosakan tisu yang luas ataupun kematian tisu di kawasan tersebut (gangren).

Keadaan ini adalah sangat kondusif untuk jangkitan bakteria kekal berterusan dan berupaya untuk merebak ke kawasan badan yang lain (apabila bakteria tersebut berjaya mengakses salur darah).

Bakteria yang berada dalam salur darah (sepsis)
boleh merebak ke organ dalam badan yang lain, mengakibatkan pelbagai komplikasi yang boleh menyebabkan kematian.

Oleh itu, prosedur potong kaki diabetes bertindak sebagai langkah penyelamat bagi mencegah bakteria daripada pergi ke anggota badan yang lain.

Macam mana nak elak dipotong kaki?

Asas kepada pencegahan potong kaki diabetes adalah dengan mengawal paras gula dalam darah.

 Kawalan ini dapat dicapai dengan penggunaan ubat yang betul dan mencukupi, pengubahsuaian diet dan juga peningkatan aktiviti fizikal.

Bagi mengelakkan prosedur potong kaki pula, berikut adalah langkah khusus untuk
penjagaan kaki
 pesakit diabetes:

Periksa kaki anda setiap hari

Basuh kaki dan jari kaki dengan bersih ketika mandi. Keringkan kaki dengan tuala bersih, terutama dicelah-celah jari.

Anda boleh menggalakkan pengaliran darah ke bahagian kaki dengan
:

Senaman kaki secara berkala.

Urutan lembut pada kaki.

Rendamkan kaki dalam air suam dicampur garam.

Rehatkan kaki di paras yang tinggi sedikit jika lama berdiri atau berasa letih.

Elakkan aktiviti yang boleh mengurangkan peredaran darah ke kaki sepert
i:

Tekanan akibat kasut yang ketat.

Duduk terlalu lama.

Duduk bersilang kaki terlalu lama boleh meningkatkan risiko potong kaki.

Memakai seluar atau stoking kaki yang ketat.

Panduan penggunaan kasut atau selipar pula adalah seperti berikut
:

Sentiasa gunakan kasut atau selipar yang lembut dan selesa sama ada di dalam ataupun di luar rumah.

Gunakan sarung kaki yang dapat menyerap peluh iaitu dari jenis benang bulu dan kapas.

Pakailah kasut dengan saiz yang
bersesuaian dan selesa.

Jangan memakai kasut yang basah.

Untuk anda yang mempunyai kaki yang mudah berpeluh, pakailah kasut yang diperbuat daripada kulit atau kanvas, dan elakkan kasut buatan sintetik. Gunakan stoking dan bedak kaki yang sesuai agar kaki sentiasa kering serta tidak berbau.

Walaupun diabetes tiada penawarnya, kaedah rawatan semasa adalah efektif dalam mengawal penyakit ini. Tiada siapa yang ingin menjalani prosedur potong kaki diabetes.

Oleh itu, hargailah kaki anda dan berikan perhatian yang sewajarnya agar anda masih boleh berdiri di atas kaki sendiri di masa akan datang.


Tanduk Bola Sepak Boleh Tingkat Risiko Demensia, Alzheimer?

Tandukan bola sepak sememangnya bergaya, apatah lagi jika tandukan tersebut tepat memasuki gawang gol pihak lawan. Walau bagaimanapun, ada sesuatu yang perlu diambil berat berkenaan isu tandukan bola ini.
Teruskan pembacaan anda.

Tandukan membawa ‘maut’

Baru-baru ini, Persatuan Bola Sepak England menyatakan bahawa mereka akan mengehadkan kekerapan tandukan bola oleh pemain muda mereka semasa latihan dijalankan. Ini berikutan terdapat kebimbangan berkenaan isu kesihatan berkaitan kepala yang semakin meningkat.

Hal ini kerana terdapatnya desakan ke atas
Persatuan Bola Sepak Inggeris
 untuk menerima pakai hasil kajian yang menunjukkan hubungan antara dua perkara; kecederaan otak traumatik sederhana dan
risiko yang lebih tinggi untuk mendapat demensia
.

Untuk pengetahuan anda, kecederaan otak traumatik sederhana ini boleh berlaku disebabkan oleh tandukan bola dengan menggunakan kepala. Hasil kajian ini juga mendorong Persatuan Bola Sepak Scotland untuk mengharamkan kanak-kanak sekolah rendah di Scotland daripada melakukan sebarang tandukan bola sepak.

Risiko demensia lebih tinggi jika menanduk bola

Kajian terbaharu menunjukkan, bekas pemain bola sepak mempunyai kecenderungan sebanyak 3.5 kali ganda untuk mati disebabkan oleh demensia berbanding individu biasa pada umur yang sama.

Kajian yang dijalankan oleh
University of Glasgow
 ini turut mendapati, terdapat peningkatan
risiko untuk mengalami Alzheimer
 sebanyak 5 kali ganda dalam kalangan bekas pemain bola tersebut. Selain itu, mereka turut mempunyai risiko peningkatan sebanyak 4 kali ganda untuk mendapat penyakit neuron motor dan 2 kali ganda bagi penyakit Parkinson. Menggerunkan bukan?

Para penyelidik turut mendapati, bekas pemain bola ini juga mempunyai peningkatan risiko sebanyak 3% bagi kadar kematian yang disebabkan oleh penyakit neurologi atau saraf berbanding individu biasa.

Pelaksanaan kajian hasil kempen keluarga bekas pemain bola sepak

Anda mungkin tidak tahu, kajian yang dijalankan ini adalah hasil daripada kempen yang dijalankan oleh keluarga bekas pemain pasukan West Brom dan England, Jeff Astle. Jeff Astle telah meninggal dunia pada usia 59 tahun
akibat daripada penyakit demensia
.

Inkues kematian Jeff Astle menyebut bahawa penyakit saraf yang dialaminya, ensefalopati traumatik kronik (CTE), adalah disebabkan oleh kesan berulang daripada tandukan bola sepak menggunakan kepala. Selain daripada Jeff Astle, terdapat juga beberapa bekas pemain lain yang turut terkesan daripada tandukan bola menggunakan kepala. Antaranya ialah:

Aaron Hernandez:
 mempunyai simptom awal keagresifan, niat membunuh diri dan perubahan emosi pada umur yang sangat muda. Beliau telah membunuh diri pada usia 27 tahun.

Martin Peters:
mengalami Alzheimer semasa hidupnya
. Beliau meninggal dunia pada bulan Disember 2019 dan berusia 76 tahun pada saat kematiannya.

Sue Lopez:
bekas pemain bola sepak bagi pasukan England ini turut menyatakan bahawa demensia yang dialami adalah akibat daripada tandukan bola yang dilakukan sepanjang kariernya.

Alan Shearer:
 bekas kapten pasukan bola sepak England turut menyatakan
kebimbangannya untuk mendapat demensia
memandangkan dia pernah melakukan tandukan bola sebanyak 100 kali sehari!

Bukan sahaja demensia, malah risiko penyakit lain

Menanduk bola dengan menggunakan kepala bukan sahaja menyebabkan
penyakit saraf seperti demensia dan juga Alzheimer
, malah boleh menyebabkan penyakit lain yang berkaitan.

Pada bulan Februari 2019, penyelidik dari
Liverpool Hope University
 mendapati, kekerapan melakukan tandukan bola boleh menyebabkan kehilangan memori jangka pendek dan juga tumpuan mata. Tandukan bola boleh menyebabkan kesan negatif terhadap memori dan juga kemampuan penggunaan dua mata untuk memberi fokus terhadap perkara yang berbeza dengan pantas (pergerakan mata
saccadic
).

Kajian tersebut hanya melibatkan dua puluh tandukan bola yang dilakukan oleh dua puluh orang pemain bola sepak amatur. Ini baru melibatkan hanya dua puluh kali tandukan, bayangkan jika seseorang itu melakukan ratusan tandukan yang jelas akan memberikan lebih banyak kesan negatif.

Apakah yang sepatutnya anda lakukan?

Jika anak anda merupakan seorang pemain bola yang aktif, cuba hadkan aktiviti sukannya daripada sering menanduk bola. Nasihatkan si kecil anda agar tidak menanduk bola atau kurangkan kekerapannya apabila mereka berlatih di sekolah.

Namun, ini tidak bermakna bahawa anda sebagai individu dewasa boleh menanduk bola sesuka hati tanpa kawalan. Anda juga perlu mengehadkan kekerapan melakukan tandukan bola dengan menggunakan kepala bagi
mengurangkan risiko mendapat demensia
, Alzheimer, kehilangan memori dan juga tumpuan mata.

Bersukan sememangnya baik untuk kesihatan tetapi perlulah dilakukan secara berhati-hati untuk mengelakkan sebarang kecederaan.